દેશમાં મુસલમાનો સુરક્ષિત નથી, મોબ લિન્ચિંગના નામે કતલ થઇ રહ્યા છે | Muslims are not safe in the country, they are being killed - Gujarati Oneindia\n| Published: Sunday, June 2, 2019, 14:32 [IST]\nસમાજવાદી પાર્ટીના સાંસદ ડો. શફિકુરહેમાન બર્કે સંબલમાં ફરી એક વિવાદિત નિવેદન આપ્યું છે. તેમને કહ્યું કે દેશમાં મુસલમાનો સુરક્ષિત નથી. મોબ લિન્ચિંગના નામે કતલ થઇ રહ્યા છે. તેમને કહ્યું કે અમને જીવવાનો અધિકાર ક્યારે મળશે, જયારે મુસલમાન સમાજ પોતાના દેશને પ્રેમ કરે છે. આઝાદીના સમયે પણ બધા જ મુસલમાનોએ કુરબાની આપી હતી.\nસપા સાંસદ ડો. શફિકુરહેમાન બર્ક શનિવારે ચંદૌસીમાં રોઝા ઈફ્તાર પાર્ટીમાં શામિલ થવા માટે પહોંચ્યા હતા. આ દરમિયાન તેમને ભાજપની સરકાર બનવાના સવાલ પર કહ્યું કે ભાજપા દેશની ઠેકેદાર નથી. આરએસએસ પર પ્રહાર કરતા તેમને કહ્યું કે વાતો બનાવતી આરએસએસ ઘ્વારા દેશ માટે કઈ પણ નથી કરવામાં આવ્યું. જયારે દેશની આઝાદીની લડાઈ માટે બધા મુસલમાનોએ કુરબાની આપી હતી. ત્યારપછી પણ દેશના મુસલમાનોને પાકિસ્તાન મોકલવાની વાત કરવામાં આવી રહી છે. હવે સંસદમાં અમે સરકારને સવાલ કરીશુ કે અમને દેશમાં જીવવાનો અધિકાર ક્યારે આપવામાં આવશે.\nવંદે માતરમને કારણે વિવાદોમાં આવ્યા હતા\nસપા સાંસદ ડો. શફિકુરહેમાન બર્ક વિવાદો સાથે હંમેશા જોડાયેલા રહ્યા છે. વંદે માતરમનો વિરોધમાં સંસદથી વોક આઉટ કરવા જેવો મોટો વિવાદ તેમની સાથે જોડાયેલો છે. આજ રીતે કલંકીધામમા મંદિર નિર્માણ નહીં થવા દેવાના એલાન પછી તેઓ ચર્ચામાં આવ્યા હતા. આપને જણાવી દઈએ કે7મેં 2018 દરમિયાન અલીગઢ મુસ્લિમ વિશ્વવિધાલયમાં જિન્નાની તસ્વીર અંગે ચાલી રહેલા વિવાદ પર સપા સાંસદ ડો. શફિકુરહેમાન બર્ક ઘ્વારા જણાવવામાં આવ્યું હતું કે ભાજપા જિન્નાના નામ પર હિન્દૂ અને મુસલમાનો વચ્ચે નફરત ફેલાવવા માંગે છે. તેમને કહ્યું કે દેશની આઝાદીમાં જિન્નાએ પણ ભૂમિકા નિભાવી હતી.\nuttar pradesh muslim mob lynching મુસલમાન\nMuslims are not safe in the country, they are being killed\nStory first published: Sunday, June 2, 2019, 14:32 [IST]


સાંસદ- મહિલા MLA સ્ટેજ પરથી પડતાં બચ્યાં | સાંસદ- મહિલા MLA સ્ટેજ પરથી પડતાં બચ્યાં - Divya Bhaskar\nસાંસદ મહિલા MLA સ્ટેજ પરથી પડતાં બચ્યાં\nસાંસદ- મહિલા MLA સ્ટેજ પરથી પડતાં બચ્યાં\nશહેરમાંશ્રીજી દર્શન માટે આવેલા મુખ્યમંત્રી સાથે સ્થાનિક આગેવાનો પણ જોડાયા હતા. ફતેપુરાના કાલુપુરામાં મુખ્યમંત્રી સ્ટેજ પરથી ઉતરી ગયા બાદ પાછળ આવતા સાંસદ રંજનબહેન ભટ્ટ અને ધારાસભ્ય મનિષાબહેન વકીલના પગમાં કપડુ અટવાતા ગડથલિયુ ખાઇ ગયા હતા. જો કે બંનેએ સંતુલન જાળવી લેતાં સ્ટેજ પરથી પડતા બચી ગયા હતા.\nમુખ્યમંત્રી વિજય રૂપાણી ફતેપુરાના કાલુપુરાના સ્થાપના કરવામાં આવેલા શ્રીજીના દર્શન માટે રાતે ગયા હતા. તેમની સાથે સ્થાનિક નેતાઓ પણ કાફલામાં જોડાયા હતા. કાલુપુરામાં દર્શન માટે બનાવેલા સ્ટેજ પરથી મુખ્યમંત્રી ઉતરીને પરત જઇ રહ્યા હતા. ત્યારે તેમની પાછળ આવતાં સાંસદ રંજનબહેન ભટ્ટ અને ધારાસભ્ય મનિષા બહેન વકીલના પગમાં સ્ટેજ પર પાથરેલુ કપડું અટવાયું હતું. જેથી ગડથલિયુ ખાઇ ગયા હતા. જો કે બંને પડતા બચી ગયા હતા. એક તબકકે મુખ્યમંત્રીના શ્રીજી દર્શન વેળા કાલુપુરામાં સ્ટેજ તૂટી પડયુ હોવાની અફવા પણ વહેતી થઇ હતી.\nકાલુપુરામાં સ્ટેજ પર પગમાં કપડું અટવાયું


ટ્વિટરનો યુ ટર્ન : વેંકૈયા નાયડુનાં ટ્વિટર હેન્ડલને કર્યું વેરિફાઇ,બ્લૂ ટિક હટાવી.. – NET DAKIYA\nટ્વિટરનો યુ ટર્ન : વેંકૈયા નાયડુનાં ટ્વિટર હેન્ડલને કર્યું વેરિફાઇ,બ્લૂ ટિક હટાવી..\nFeatured, Tranding, દેશ-વિદેશ, મોબાઇલ-ટેક, રાજકારણ, લાઈફ સ્ટાઈલ\nસંઘનાં અનેક નેતાઓના એકાઉન્ટને ટ્વિટરે અનવેરિફાઇડ કરી દીધા\nમાઇક્રોબ્લોગિંગ પ્લેટફોર્મ ટ્વિટરે ભારતના ઉપરાષ્ટ્રપતિ એમ. વેંકૈયા નાયડુના અંગત ટ્વિટર હેન્ડલ પરથી બ્લૂ ટિક હટાવી દીધી હતી પરંતુ થોડા સમયમાં ફરીથી વેરિફાઇ કર્યું છે. ઉપરાષ્ટ્રપતિની કચેરીએ આ માહિતી આપી હતી. જોકે, સંઘનાં પૂર્વ સરકાર્યવાહ ભૈયાજી જૌશી (સુરેશ જોશી), પૂર્વ સરકાર્યવાહ સુરેશ સોની અને સર કાર્યવાહ અરુણ કુમારનાં એકાઉન્ટને ટ્વિટરે અનવેરિફાઇડ કરી દીધા છે.\nમળતી માહિતી મુજબ, ઉપરાષ્ટ્રપતિના અંગત હેન્ડલમાંથી બ્લૂ ટિકને દૂર કરવાનું મોટું કારણ પ્લેટફોર્મ પરની તેમની નિષ્ક્રિયતા હતી. ઉપરાષ્ટ્રપતિ કાર્યાલયના એક અધિકારીએ કહ્યું કે, ‘વેંકૈયા નાયડુનું વ્યક્તિગત અકાઉન્ટ6મહિનાથી નિષ્ક્રિય હતું અને હવે તેનું બ્લૂ ટિક હટાવી લેવાઇ છે.’ આ અંગે ભારતીય જનતા પાર્ટી મુંબઇના પ્રવક્તા સુરેશ નખુઆએ ટ્વિટર પર એક અનેક સવાલો ઉઠાવ્યાં છે. તેમણે તેને ‘ભારતના બંધારણ પર હુમલો’ ગણાવ્યો છે. આપને જણાવી દઈએ કે, નવા આઈટી નિયમોને લઈને ટ્વિટર અને ભારત સરકાર વચ્ચે વિવાદ ચાલી રહ્યો છે. આવી સ્થિતિમાં, આ નવીનતમ મામલો વિવાદને વધુ વધારી શકે છે.\nઆ ઉપરાંત ન્યૂઝ એજન્સી એએનઆઈએ ટ્વિટરને ટાંકીને જણાવ્યું છે કે, કંપની કોઈપણ સમયે કોઈ સૂચના લીધા વિના ટ્વિટર એકાઉન્ટની બ્લૂ વેરિફાઇડ બેજ અને વેરિફાઇડ સ્ટેટસને દૂર કરી શકે છે. ટ્વિટર અનુસાર, બ્લૂ વેરિફાઇડ બેજ એટલે કે એકાઉન્ટ લોકોના હિતનું છે અને અસલી છે. ખાસ વાત એ છે કે, આ ટિક મેળવવા માટે, ટ્વિટર એકાઉન્ટ સક્રિય અને અસલ હોવું જોઈએ.\nમહત્વનું છે કે ,આ પહેલા માઇક્રોબ્લોગિંગ સાઇટ ટ્વિટરે પણ ડોનાલ્ડ ટ્રમ્પનું એકાઉન્ટ સસ્પેન્ડ કર્યું હતું. ટ્વિટર અને ફેસબુક બંને અમેરિકન કંપની છે.6જાન્યુઆરીએ વોશિંગ્ટનમાં સંસદ સંકુલ પર હિંસા ભડકાવવા બદલ ફેસબુકે ટ્રમ્પના ફેસબુક એકાઉન્ટને ચાર મહિના પહેલા સ્થગિત કરી દીધું હતું. ટ્રમ્પ પર માઇક્રો બ્લોગિંગ સાઇટ ટ્વિટર પર કાયમી પ્રતિબંધ પણ લગાવવામાં આવ્યો છે.\nPrevપાછળફેસબુકે પૂર્વ રાષ્ટ્રપતિ ડોનાલ્ડ ટ્રમ્પનું એકાઉન્ટ બે વર્ષ માટે સસ્પેન્ડ કર્યુ..\nઆગળટળ્યું પ્રત્યાર્પણ : ડોમિનિકાનો મેહુલ છે મોજમાં…Next


ગેસ સિલિન્ડર અકસ્માતને કારણે 50 લાખ સુધીનો વીમો મળી શકે છે, જાણો તેની પ્રક્રિયા. |\nઆજના સમયમાં એલપીજી ગેસનો વધુને વધુ ઉપયોગ થઈ રહ્યો છે. એલપીજી ગેસનો ઉપયોગ ઘરના રસોડાથી માંડીને મોટા વ્યાપારી ઉદ્યોગો સુધી કરવામાં આવી રહ્યો છે. એલપીજી ગેસ ગુણવત્તામાં શ્રેષ્ઠ છે અને એલપીજી ગેસનો ઉપયોગ કરવાના ઘણા ફાયદા છે તે હકીકતને કારણે એલપીજીનો ઉપયોગ ઝડપથી વધી રહ્યો છે. એલપીજી ગેસનો ઉપયોગ કરવાથી તેનો ખર્ચ ઓછો થાય છે અને પર્યાવરણ પણ સ્વચ્છ રહે છે.એક સમય હતો જ્યારે ગામની મોટાભાગની મહિલાઓ ચૂલા પર લાકડા સળગાવીને ખોરાક રાંધતી હતી, પરંતુ હવે મોટાભાગના ઘરો અંદર ગેસ સિલિન્ડરોનો ઉપયોગ કરે છે.\nહાલમાં, ગેસ સિલિન્ડર સાથે રસોઈ મહિલાઓ માટે ખૂબ જ આરામદાયક બની છે, પરંતુ એલપીજી ગેસ સિલિન્ડર જેટલું અનુકૂળ છે, તે ખતરનાક પણ સાબિત થઈ શકે છે. જો થોડી ભૂલ થાય તો તે મોટો અકસ્માત સર્જી શકે છે. તમે બધાએ ઘણી વાર સાંભળ્યું હશે કે ગેસ સિલિન્ડરમાં વિસ્ફોટના કારણે જાન -માલનું નુકસાન થયું હતું. આ પ્રકારના સમાચાર દરરોજ સાંભળવા અને જોવા મળે છે.\nતમને જણાવી દઈએ કે ગેસ સિલિન્ડરમાં વિસ્ફોટના કારણે મકાનો પણ તૂટી પડે છે અને લોકોને જીવ ગુમાવવો પડે છે. આ બધા કારણોસર, એલપીજી સિલિન્ડરનો ઉપયોગ ખૂબ જ કાળજીપૂર્વક કરવો જોઈએ જેથી કોઈ ભયંકર અકસ્માત ન થાય. જો તમે પણ એલપીજી ગ્રાહક છો, તો આ સમાચાર તમારા માટે ખૂબ ઉપયોગી થશે.\nતમને જણાવી દઈએ કે ગેસ કંપનીઓ ગેસ સિલિન્ડરના કારણે અકસ્માતના કિસ્સામાં વીમાની સુવિધા પણ આપે છે. હા, ભાગ્યે જ થોડા લોકો આ વિશે જાણતા હશે, પરંતુ એલપીજી કંપનીઓ તેમના ગ્રાહકોને ઘણી રીતે સુવિધાઓ પૂરી પાડે છે, જેમાંથી વીમાની સુવિધા પણ સામેલ છે. તો ચાલો જાણીએ તેના વિશે સંપૂર્ણ માહિતી.\nજે લોકો એલપીજીનો ઉપયોગ કરે છે તેમના માટે કંપનીઓ દ્વારા આપવામાં આવતી સુવિધાઓ અને અધિકારોથી વાકેફ રહેવું ખૂબ જ જરૂરી છે. તમને જણાવી દઈએ કે જ્યારે તમે નવું ગેસ કનેક્શન લો છો, ત્યારે ગેસ કંપની તમને વ્યક્તિગત અકસ્માત કવર પણ આપે છે, જેના વિશે મોટાભાગના લોકો જાણતા નથી. જો ગેસ સિલિન્ડર વિસ્ફોટ થાય છે અથવા લીકેજને કારણે આગ લાગે છે અને ભારે નુકસાન થાય છે, તો તેમાંથી પ્રાપ્ત કરવા માટે કંપની દ્વારા 50 લાખ રૂપિયા સુધીની આર્થિક સહાય આપવામાં આવે છે.\nતમને જણાવી દઈએ કે ગેસ કંપનીઓ વીમા કંપનીઓ સાથે કરાર કરે છે, જે અંતર્ગત ગ્રાહકોને વીમાની સુવિધા આપવામાં આવે છે. ધારો કે, જો કોઈ સિલિન્ડર ફૂટે અથવા લીકેજને કારણે આગ લાગે, તો આવી સ્થિતિમાં ગેસ કંપનીઓને જવાબદાર ઠેરવવામાં આવે. નિયમો અનુસાર, દરેક સિલિન્ડર સંપૂર્ણપણે સલામત હોવું જોઈએ, તેમાં કોઈ ઉણપ ન હોવી જોઈએ. આ તમામ બાબતોની સંપૂર્ણ જવાબદારી ડીલર અને ગેસ કંપનીઓની છે.\nજો અકસ્માત ગેસ સિલિન્ડરને કારણે થાય છે, તો આવી સ્થિતિમાં વ્યક્તિ દીઠ મહત્તમ 50 લાખ, મહત્તમ 10 લાખ રૂપિયા અને જો વ્યક્તિ અકસ્માતમાં મૃત્યુ પામે છે, તો આવી સ્થિતિમાં ગેસ કંપનીઓ દ્વારા મહત્તમ5લાખનું વળતર આપવામાં આવે છે. આ બધા સિવાય, કંપની અકસ્માતમાં તાત્કાલિક સહાય માટે પ્રતિ વ્યક્તિ 25 હજાર રૂપિયા આપે છે. જો ગેસ સિલિન્ડરને કારણે થયેલા અકસ્માતને કારણે મિલકતનું નુકસાન થાય છે, તો કંપની તેના માટે એક લાખનું વળતર પણ આપે છે. જો તમે વીમાનો દાવો કરવા માંગતા હો, તો તમારે અકસ્માત પછી તરત જ ગેસ ડીલરને જાણ કરવી પડશે. આ સાથે પોલીસમાં ફરિયાદ પણ નોંધાવવી પડશે.


બાળકની સામાન્ય સ્વાસ્થ્ય સમસ્યા — વિકાસપીડિયા\nહોમ પેજ / આરોગ્ય / બાળ આરોગ્ય / બાળકની સામાન્ય સ્વાસ્થ્ય સમસ્યા\nબાળકની સામાન્ય સ્વાસ્થ્ય સમસ્યા\nબાળકની સામાન્ય સ્વાસ્થ્ય સમસ્યાઆ વિભાગ માં આવરી લેવામાં આવી છે\nકુપોષણ વિષે હકીકત બતાવવા મા આવેલ છે "\nજન્મ સમયે ઓછું વજન\nવ્યવસ્થિત પોષિત માતાને જન્મેલાં બાળકનું જન્મ વજન આશરે ૩.૫ કિલો હોય છે. પરંતુ ભારતીય બાળક નું સરેરાશ જન્મ વજન ૨.૭ થી ૨.૯ કિલો છે. તે ખૂબ જ મહત્વપૂર્ણ છે કે જન્મના એક કલાકની અંદર બાળકના વજનની નોંધણી થાય. તે બાળકના વૃદ્ધિ દર અને બચવાની શક્યતાને નક્કી કરે છે. આંતરરાષ્ટ્રીય સ્તરે વ્યાખ્યાયિત થયેલ નીચુ જન્મ વજન ૨.૫ કિલોથી ઓછુ છે (૨.૪૯૯ કિલો સુધી). જીવનના પહેલા કલાકમાં, જન્મ પછીના નોંધપાત્ર નુકસાન પહેલાં, લીધેલ માપ છે. શિશુ પુરા સમયગાળા પછી કે સમય પહેલા જન્મેલાં હોઈ શકે છે. બે પ્રકારના ઓછા જન્મ વજનવાળા બાળકો હોય છે.\nપૂર્વ-ગાળાના બાળકો: જે બાળકો નિયત સમય પહેલા અથવા સમય પહેલાં જન્મે, એટલે કે પરિપક્વ થવાના ૩૭માં અઠવાડિયે જન્મે. તેમની ગર્ભની અંદર વૃદ્ધિ સામાન્ય હોઈ શકે છે, એટલે કે નવજાત સમયગાળા દરમિયાન અને ત્યારબાદની કાળજીમાં તેમનું વજન, લંબાઈ, અને વિકાસ સામાન્ય હોઈ શકે. વિકસિત દેશોમાં, નીચા જન્મના વજનવાળા બાળકો મોટાભાગના સમય પહેલાના બાળકો છે. સમય પહેલાની સુવાવડ મોટા ભાગે બહુવિધ ગર્ભાવસ્થા, ગંભીર ચેપ, ટોઝીમિયા (રક્તમાં કીટાણુજન્ય વિષ), કિશોરવસ્થા દરમિયાન ગર્ભાવસ્થા, સખત શારીરિક કામના કારણસર થાય છે અને ઘણાં કિસ્સાઓમાં કારણ ખબર નથી હોતું.\nતારીખના હિસાબે નાનું (એસ.ડી.એફ): આ શિશુઓ સમયસર કે સમય પહેલા જન્મે છે. તેમનું વજન ગર્ભના વયથી ૧૦ ટકા કરતાં ઓછુ હોય છે. તેઓ સંબંધિત ગર્ભ વૃદ્ધિના કારણે હોય છે. વિકાસશીલ દેશોમાં નીચા જન્મ વજનવાળા બાળકો મોટા ભાગે નાના હોય છે. ઘણા પરિબળો છે, કે જે આ શ્રેણીના એલ.બી.ડબલ્યુ બાળકો સાથે સંકળાયેલા છે. આમાં સમાવેશ થાય છે, માતા સાથે સબંધ, ગર્ભ અને પ્લસેન્ટાનો. માતાને સંબંધિત પરિબળોમાં સમાવેશ થાય છે, કુપોષણ, તીવ્ર પાંડુરોગ, ખૂબ નાની ઉંમર, શરીરની લઘુ ઊંચાઈ, મુલ્તીપરા (માતાની પહેલાની ગર્ભાવસ્થાઓ), બે બાળક વચ્ચે ઓછુ અંતર, હાયપરટેન્શન, ટોઝીમિયા અને મેલેરિયા છે. મોટાભાગના કારણોનો સબંધ સ્ત્રીઓ અને લોકોના નીચી સામાજિક આર્થિક અને શૈક્ષણિક પરિસ્થિતિ સાથે છે. ગર્ભ સંબંધિત પરિબળો છે: બહુવિધ ગર્ભાધાન (જોડિયા અથવા ત્રિપાઈ), ગર્ભમાં ચેપ, ગર્ભને લગતી વિકૃતિ અને રંગસૂત્રીય વિકૃતિ. ગર્ભનું વેષ્ટન કે ઓરને સંબંધિત પરિબળોમાં તેને લગતી વિકૃતિ અને અપૂર્ણતાનો સમાવેશ થાય છે.\nનીચો જન્મ વજન (એલ.બી.ડબલ્યુ) એક વૈશ્વિક સમસ્યા છે. પરંતુ એલ.બી.ડબલ્યુની ઘટનાઓ વિકાસશીલ અને વિકસિત દેશોમાં બહોળા પ્રમાણમાં જુદા છે, જ્યાં વિકસિત દેશોમાં તે ૪% અને વિકાસશીલ દેશોમાં ૩૦% છે. ભારતના મોટા ભાગના એલ.બી.ડબલ્યુ બાળકો એસ.ડી.એફ (તારીખ કરતા નાના) પ્રકારના છે, જે સ્ત્રીઓના નબળા આરોગ્ય અને સામાજિક-આર્થિક દરજ્જાને દર્શાવે છે.\nએલ.બી.ડબલ્યુ નું નિવારણ: એલ.બી.ડબલ્યુ બાળકો થતા અટકાવવા નીચેના પગલા લેવા જોઈએ:\nસારી અન્ટીનૅટલ (પ્રસૂતિ પહેલાની) સંભાળ અને આયોજિત હસ્તક્ષેપ\nબધી સગર્ભા સ્ત્રીઓની વહેલી નોંધણી અને સ્ત્રીઓ જે જોખમમાં છે તેમની ઓળખ\nખોરાકમાં સુધારો-સમતોલ ખોરાકને પ્રોત્સાહન આપવું, ખોરાકમાં પૂરવણી, પહેલાં સૂચવાયેલ પ્રમાણે લોહતત્ત્વ અને ફોલિક એસિડની ગોળીઓનું વિતરણ\nડાયાબિટીસ, હાયપરટેન્શન અને અન્ય બિનચેપી રોગોનું વહેલું નિદાન અને સારવાર\nધુમ્રપાન, જાતે ઉપચાર અને ઊંટવૈદાને નાબૂદ કરવું\nનાના પરિવાર નિયોજનના ધોરણોને અપનાવા પ્રોત્સાહિત કરવું, ગર્ભધારણમાં યોગ્ય અંતર અને સમયગાળો\nસ્ત્રીઓના સામાજિક-આર્થિક દરજ્જામાં સુધારો\nજાતીય સંવેદનશીલતાને પ્રોત્સાહન આપવું\nએલ.બી.ડબલ્યુની સારવાર અને કાળજી: એલ.બી.ડબલ્યુ બાળકોનું વ્યવસ્થાપન (સારવાર અને કાળજી) નીચે મુજબ આયોજિત છે\nસંસ્થાકીય સ્તરે: એલ.બી.ડબલ્યુ બાળકો જેમનું વજન ૨ કિલોથી ઓછુ છે તેમને હોસ્પિટલમાં ઉષ્માનિયંત્રક પેટીમાં ખાસ સંભાળની જરૂર છે જેથી તેમના પ્રાણવાયુના પુરવઠાને નિયંત્રિત કરી શકાય, તાપમાન અને ભેજને જાળવી શકાય. તેથી આ બાળકોને તુરંત જ હોસ્પિટલમાં મોકલવા જોઈએ.\nઘર સ્તરે: ૨-૨.૫ કિલો વચ્ચેના એલ.બી.ડબલ્યુ બાળકોને આરોગ્ય કાર્યકરની દેખરેખ અને માર્ગદર્શન હેઠળ ઘરે સાચવી શકાય છે. તે જોવું જરૂરી છે કે બાળકને હુંફ પૂરી પાડવામાં આવે, પુરતો અને સતત ખોરાક અપાય, અને ચેપથી દુર રાખવામાં આવે. એલ.બી.ડબલ્યુ બાળકના યોગ્ય પોષણ માટે એકમાત્ર સ્તનપાન સૌથી શ્રેષ્ઠ છે. વજનમાં નિયમિત વધારો સંતોષકારક વૃદ્ધિ સૂચવે છે.\nકુપોષણ: કુપોષણ અપૂરતા અને અસંતુલિત આહારના કારણે છે. પ્રોટીન ઊર્જા કુપોષણ પોષણની મુખ્ય સમસ્યા છે. એલ.બી.ડબલ્યુ જેવું કુપોષણ એક વૈશ્વિક સમસ્યા છે. રાષ્ટ્રીય પોષણ સંસ્થા (નૅશનલ ઇન્સ્ટિટ્યૂટ ઓફ ન્યૂટ્રિશન) અને એન.એફ.એચ.એસ ૧૯૯૨-૯૩ મુજબ, કુપોષણ સંબંધિત સૌથી વધુ સંવેદનશીલ ઉંમર સમૂહ ૬ મહિનાથી ૨ વર્ષ વચ્ચે મળે છે.\nનબળા પ્રતિકાર શક્તિના લીધે બાળકનું વલણ અગાઉથી ચેપ લાગવા તરફ છે. કુપોષણ અટકાવું ખુબ મહત્વપૂર્ણ છે કારણ કે કુપોષણ નબળી વૃદ્ધિ અને વિકાસ, પોષણની ખામીઓથી થતી સમસ્યાઓ માટે અને તેને લગતી બીમારીઓ જેની સારવાર ખૂબ ખર્ચાળ છે તેના માટે જવાબદાર છે.\n૬ મહિના સુધી માગણી પર એકમાત્ર પોષણનું સ્ત્રોત સ્તનપાન હોવું જોઈએ\n૫-૬ મહિના પછી સ્તનપાનની પુરવણી યોગ્ય પોષક સમૃદ્ધ ખોરાક દ્વારા કરવું જોઈએ, જેમ કે ગાયનુ દૂધ, ફળો, નરમ રાંધેલા ભાત, અન્ય અનાજ અને કઠોળ અને માગણી પર ચાલુ રાખવા આવેલ ધાવણ\nસંપૂર્ણ આહારની જોગવાઈ કરવી જેમાં સમાવેશ થાય છે, અનાજ, કઠોળ, શાકભાજી, ફળો, દૂધ, અને દૂધના ઉત્પાદનો\nકન્યા બાળકની યોગ્ય અને પર્યાપ્ત પોષણની ખાતરી કરવી\nગર્ભાવસ્થા પહેલાં પર્યાપ્ત અને પૌષ્ટિક આહારની ખાતરી કરવી\nકોઇપણ પ્રકારની પોષણ ઉણપ અને તેની યોગ્ય સારવારની પ્રારંભિક ઓળખ\nએવા ઘણા ચેપી રોગ છે જે બાળકોમાં સામાન્ય રીતે જોવામાં આવે છે અને તેમના ઉચ્ચ મૃત્યુ દરનું કારણ છે. તેમાં સમાવેશ થઇ છે ઝાડા, તીવ્ર શ્વાસોચ્છવાસ ચેપ, ઓરી, ઉટાંટિયું (મોટી ઉધરસ), ડિપ્થેરિયા, પોલિયો, ધનુર, અને ક્ષય રોગ. ૧૯૯૭ મુજબ વિકાસશીલ દેશોમાં પાંચ વર્ષ નીચેનો ૧૯% મૃત્યુ દર ઝાડાને તેને લગતી બિમારીઓના લીધે છે અને ૧૩% પોલિયોના લીધે\nઅકસ્માતો અને ઝેર: અકસ્માત અને ઝેર બાળકોમાં એકદમ સામાન્ય છે. તેમને ઇજાઓ થવાના, ડૂબી જવાના, ઝેર, પડવાના, ઇલેક્ટ્રીક શોક અને માર્ગ અકસ્માતો વગેરે થવાની શક્યતાઓ છે કારણ કે ઘરમાં, રસ્તાઓ અને શાળામાં જોખમો છે.\nબાળ સ્વાસ્થ્ય સંભાળ\nબાળ આરોગ્ય સંભાળમાં સમાવેશ થાય છે ગર્ભધારણથી જન્મ અને ત્યાર બાદ પાંચ વર્ષ સુધીના બાળકોની સંભાળ. પાંચ વર્ષની ઉંમર પછી, બાળકના સ્વાસ્થ્યની કાળજી શાળા આરોગ્ય કાર્યક્રમની ટુકડી દ્વારા લેવામાં આવે છે. એમ.સી.એચ. સેવાઓ માટે કામ કરતા આરોગ્ય કામદારો શાળાની આરોગ્ય ટુકડીનો ભાગ હોઈ શકે અથવા ના પણ હોઇ શકે.\nહકીકતમાં બાળકના સ્વાસ્થ્યની શરૂઆત ત્યારે થાય છે જયારે કન્યાનો જન્મ થાય છે જે આગળ ચાલીને તે બાળકની માતા બનશે. બાળ આરોગ્ય સેવામાં સમાવેશ થાય છે જન્મ પહેલા ગર્ભના આરોગ્યની સંભાળ (પ્રસૂતિ-પૂર્વ બાળરોગશાસ્ત્રના), જન્મ થી ૨૮ દિવસ સુધી નવજાત ના આરોગ્યની સંભાળ, ૧ મહિના થી ૧૨ મહિના સુધી શિશુની સંભાળ, ૧ વર્ષ થી ૨ વર્ષ સુધી બાળકની સંભાળ અને ૨ વર્ષ થી નિશાળે જતા પહેલાના બાળકોની સંભાળ. બાળ આરોગ્ય સેવાઓ ના હેતુની ખાતરી આપે છે કે:\nદરેક બાળકને પર્યાપ્ત સંભાળ અને યોગ્ય પોષણ મળે છે\nતેમની વૃદ્ધિ અને વિકાસ નું નિરીક્ષણ થાય છે અને કોઈપણ ફેરફાર ઓળખવામાં આવે છે અને તેની સમય પર સારવાર કરવામાં આવે છે\nમાંદગી શોધવામાં આવે છે અને કોઈ પણ વિલંબ કર્યા વગર તેની સારવાર કરવામાં આવે છે જેથી તેને વધુ બગડતા અટકાવી શકાય\nતાલીમ પામેલા વ્યક્તિ દેખરેખ કરે છે\nતેમના બાળકોને યોગ્ય દેખરેખ આપવા અને તેમના સ્વાસ્થ્યને પ્રોત્સાહન આપવા માતા અને તેમના પરિવારના સભ્યોને શિક્ષિત કરવા અને તાલીમ આપવામાં આવે છે\nબાળપણના વિવિધ તબક્કામાં બાળકોની સ્વાસ્થ્ય કાળજી અહીં રજૂ થયેલ છે.\nગર્ભાવસ્થા દરમિયાન કાળજીનો એક હેતુ છે, 'પરિપક્વ, જીવંત અને સ્વસ્થ બાળકના જન્મની ખાતરી કરવી'. જન્મ પહેલાંના કાળજીનું કેન્દ્ર ફક્ત માતાના સ્વાસ્થ્યની સંભાળ અને માતાને થતી તકલીફો અટકાવું નથી. તેનું કેન્દ્ર ગર્ભનું નીચુ જન્મ વજન, ગર્ભ વિકૃતિઓ, નવજાત શ્વાસાવરોધ, જન્મજાત વિલક્ષણ અટકાવું પણ છે. ગર્ભની કાળજીને ઍન્ટિનેટલ પેડીયાટ્રીક્સ પણ કહે છે. આ શક્ય બન્યું છે એમીનોસેનટેસિસ, ચોરીઓન બાયોપ્સી, અલ્ટ્રા-સોનોગ્રાફી, ફીટોસ્કોપી જેવી તબીબી ટેકનોલોજીમાં થયેલ ઉન્નતિના કારણે, જે કોઈપણ પ્રકારની વિકૃતિના નિદાનને તેના માટે લીધેલ પગલાં લેવામાં મદદ રૂપ થઈ શકે છે.\nપર્યાપ્ત અને યોગ્ય અન્ટીનૅટલ સંભાળ, પોષણ વગેરેથી જન્મ વખતનું ઓછુ વજન, ઘણી બધી વિકૃતિ અટકાવીને સામાન્ય વૃદ્ધિ અને વિકાસને પ્રોત્સાહિત કરી શકાય છે. પર્યાપ્ત અને યોગ્ય સંભાળમાં સમાવેશ થાય છે પરિવાર નિયોજન નો.\nનવજાત કમળાની વ્યાખ્યા\nપિત્તના રંગદ્રવ્ય (બિલીરુબીન) દ્વારા નવજાત શિશુની ચામડીને આંખના સફેદ ભાગમાં પીળા ડાઘા. નવજાત બાળકોમાં કમળો એક માત્રા સુધી સામાન્ય છે. તે લાલ રક્તકણોના ભંગાણના કારણે છે (જે રક્તમાં બિલીરુબીનની રજૂઆત કરે છે) અને નવજાતના પિત્તાશયમાં અપરિપક્વતા માટે (જે બિલીરુબીનનું અસરકારક રીતે ચયાપચય ન કરી શકાય અને તેનું પેશાબ દ્વારા કે મળત્યાગ માટે તૈયાર કરવું) જવાબદાર છે. સામાન્ય જન્મજાત કમળો ખાસ કરીને જીવનના ૨ થી ૫ દિવસો વચ્ચે દેખાય છે અને સમય સાથે જતું રહે છે.\nનવજાત કમળાને નવજાત હાયપરબીલીરુબીનેમીયા અને નવજાતનો ફીઝીઓલોજીક કમળો પણ કહેવાય છે.\nનવા જન્મેલ શિશુમાં કમળો કે નવજાત કમળો સામાન્ય રીતે હાનિકારક નથી હતો અને જન્મના બીજા દિવસે દેખાય છે. તે સામાન્ય જન્મમાં ૮ દિવસ સુધી ચાલી શકે છે અને સમય પહેલા ના જન્મમાં ૧૪ દિવસ સુધી ચાલી શકે છે.\nજ્યારે શિશુના પિત્તાશય બિલીરુબીન નામના રંગદ્રવ્યનો નિકાલ પર્યાપ્ત ઝડપથી ન કરી શકે ત્યારે થઈ શકે છે. બિલીરુબીન એક પીળા રંગનું રંગદ્રવ્ય છે. લાલ રક્તકણોનું ભંગાણ થાય અને મૂત્રપિંડો તેમજ પિત્તાશયમાંથી તેનો નિકાલ થાય ત્યારે તેનું ઉત્પાદન થાય છે. કારણ કે પિત્તાશય પ્રમાણમાં અપરિપક્વ છે જે જેમા થયેલ રંગદ્રવ્યનો નિકાલ કરવામાં અસમર્થ છે. આના લીધે ત્વચા પીળી પડે છે. એટલે જ્યારે જન્મના બે દિવસ પછી જો તમે પીળી ચામડી જુવો તો ઘભરાઈ ન જાવ.\nપીળી સ્ક્લેરા અને નખ પથારીઓ\nસામાન્ય કરતાં લાંબા સમય સુધી બાળક ઊંઘે છે\nજો કમળો ઉગ્ર ન હોય તો પોતાની જાતે તે ૧૦ દિવસમાં નીકળી જાય છે. જો કે, તેની તીવ્રતાને ઓછી કરવા નીચે આપેલ સારવારને અનુસરવું ફરજિયાત છે.\nબાળકને વધુ વખત સ્તનપાન કરાવો\nપરોક્ષ સૂર્યપ્રકાશ સામે ખુલ્લા કરવું. પ્રાધાન્ય પ્રમાણે બાળકનું પારણુ કે ખાટલો બારી, જે પાતળા પડદાથી ઢાકેલ છે, તેની નજીક રાખો.\nતેમને બીલી લાઇટ હેઠળ મૂકો (એક ફોટો થેરેપીનું સાધન) એટલે, બીલીરીયમનું ભંગાણ કરવા તેમને ઉચા સ્તરના રંગીન પ્રકાશ નીચે ખુલ્લા કરો. આ હેતુ માટે વાદળી પ્રકાશ સામાન્ય રીતે વપરાય છે. બીલીરીયમના ભંગાણ માટે લીલો પ્રકાશ વધારે અસરકારક છે. જોકે, સામાન્ય રીતે તે નથી વપરાતો કારણકે બાળક માંદુ દેખાવા લાગે છે.\nગંભીર સ્થિતિમાં લોહી ચઢાવામાં આવે છે.\nપિત્તાશય ઉત્તેજીત કરવા માટે ચોક્કસ દવાઓ વાપરો જેથી પીળા રંગદ્રવ્યને દૂર કરી શકાય.\nજો કમળો ૨ અઠવાડિયાથી વધારે ચાલુ રહે; ત્યાર બાદ નવજાતની મેટાબોલિક સ્ક્રીન ગલેકટોસેમીયા અને હાયપોથાઇરોડીઝમ માટે કરવી જોઈએ. શિશુના વજન વળાંકના મૂલ્યાંકન સાથે કૌટુંબિક ઇતિહાસની શોધ કરવી જોઈએ. મળના રંગની પણ આકારણી કરવી જોઈએ.\nકેટલાક રસપ્રદ તથ્યો\nએક સર્વેક્ષણ જણાવે છે કે કમળો મહિલા શિશુ કરતાં પુરુષ શિશુમાં વધુ જોવા મળે છે. જોકે, તેને બીલીરુબીન ઉત્પાદન દર સાથે સંબંધિત નથી, જે મહિલા શિશુ જેટલુજ હોય છે.\nફ્રાન્સના સંશોધકોએ તાજેતરમાં જણાવ્યું હતું કે તીવ્ર સૂર્યપ્રકાશમાં ખુલ્લું મુકવાથી ચામડી પર મસા થાય છે. તબીબી ભાષામાં આ મસાને મેલાનોસાયતિક નાઈવી કહેવાય છે. તેથી સંશોધકો માતાપિતાને સલાહ આપે છે કે જ્યારે તેમને તીવ્ર પ્રકાશ થેરાપી માટે ખુલ્લા પાડો ત્યારે તેમને પુરતી સુરક્ષા આપો.\nથોડા વર્ષ પહેલા જોન હોપકિન્સ યુનીવર્સીટી એ સાબિત કર્યું કે બીલીરુબીન રંગદ્રવ્ય, જે ચામડીને પીળો રંગ આપે છે, તે એક શક્તિશાળી એન્ટીઑકિસડન્ટ છે. તે બાળકના કોશિકાને નુકસાન સામે રક્ષણ આપે છે. તેથી કમળો કોશિકાને થતા નુકસાનને અવરોધરૂપ કાર્ય કરી શકે છે. જોકે કમળની કાળજી લેવી જોઈએ.\nનવજાત બાળકને જન્મ પછી થોડા દિવસ માટે પાણી પીવડાવામાં આવે તો નવજાતમાં કમળની તીવ્રતા વધે છે. તેના લીધે બાળકને પાણી કરતા સ્તનપાન વધારે કરાવું જોઈએ.\nનવજાત શિશુઓની સંભાળ\nનવજાત બાળકની સંભાળ જન્મથી ૨૮ દિવસ સુધી હોય છે. આ સમયગાળા દરમિયાન દેખરેખ અત્યંત અગત્યની છે કારણ કે તે પ્રસુતિ વખતના અને પ્રસૂતિ પછી મૃત્યુદર ઘટાડવામાં મદદ કરે છે. આ સમયગાળા દરમિયાન દેખરેખ એક પ્રસૂતિવિજ્ઞાની, પિડીયાટ્રિશીયન, નર્સીંગ કર્મચારીઓના ટુકડી દ્વારા કરવામાં આવે છે. જન્મના પછી પ્રથમ સપ્તાહમાં અને ખાસ કરીને પ્રથમ ૨૪-૪૮ કલાક દરમિયાન દેખરેખ ખૂબ જ નિર્ણાયક છે, કારણ કે આ સમયગાળો ખૂબ જ જટિલ છે અને આ સમયગાળા દરમિયાન થતી નજીવી ભૂલો ઊંચા મૃત્યુદર જેવા ગંભીર સમસ્યાઓમાં પરિણમી શકે છે. નવજાતની યોગ્ય દેખરેખથી ૫૦-૬૦% બાળ-મૃત્યુને અટકાવી શકાય છે, અને તેમાંથી અડધાથી વધારે તેમના જન્મના પહેલા અઠવાડિયામાં અટકાવી શકાય છે. જન્મ પછી અને ત્યાર બાદની સંભાળ એન્ટી અને પોસ્ટ નેટલ સંભાળમાં ચર્ચાયેલ છે\nશિશુઓની, પગલી માંડવાની ઉંમરના બાળક અને શાળા જતા પહેલાના બાળકોની સંભાળ\nનવજાત શિશુઓ, નવું ચાલવા શીખતા બાળક અને નિશાળે જતા પહેલાના બાળકોને પાંચ વર્ષ નીચે તરીકે વર્ગીકૃત કરી શકાશે. હકીકતમાં, આ પાંચ વર્ષથી ઓછી ઉમરના વૃદ્ધિ અને વિકાસના તબક્કામાં વ્યાખ્યાયિત થયેલ છે. આ બધી વયના બાળકોના જૂથની કાળજી સુવિધા બિંદુથી એક સાથે ચર્ચા કરવામાં આવી છે. તે પણ લાગ્યું કે એક જૂથથી બીજા જૂથમાં સંભાળ સતત છે અને સંભાળના ઘટકો સરખા છે. આ સંભાળ સ્વાસ્થ્ય કેન્દ્રો અને હોસ્પિટલોના દવાખાનામાં સ્વાસ્થ્ય કર્મચારીઓની એ જ ટીમ દ્વારા આપવામાં આવે છે. તેની ચર્ચા પાંચ વર્ષ નીચેના બાળકોના સંભાળમાં થયેલ છે.\nવૃદ્ધિ અને વિકાસ નું નિયંત્રણ:\nતે ખૂબ જ મહત્વનું છે કે બાળકની વૃદ્ધિ અને વિકાસ નિયમિત પણે મોનીટર કરવામાં આવે. તે બાળકની આરોગ્ય અને પોષણ પરિસ્થિતિ સૂચવે છે. સામાન્ય વૃદ્ધિ અને વિકાસ કોઇ પણ ફેરફારની ઓળખ અને પરિવાર અને આરોગ્ય કેન્દ્ર સ્તરે લઈ શકાય સમયસર પ્રતિકારક પગલા લેવામાં મદદ કરશે.\nશરીરના કદમાં વધારો બળ વૃદ્ધિ સૂચવે છે જેનો માપ શરીરના વજન, ઉચાઇ (શિશુની લંબાઈ), માથા, હાથ અને છાતીના ફરતો ઘેરાવાથી લેવાય છે. આ માપ 'ઍન્થ્રોપોમેટ્રિક' (માનવમિતીય) માપ તરીકે ઓળખાય છે. આ માપને સંદર્ભ ધોરણો સાથે આકારણી કરવા માટે સરખાવવામાં આવે છે કે શું માપ સામાન્ય મર્યાદા અંદર છે કે નહી (+ અથવા - ૨ પ્રમાણભૂત ફેરફાર). આ માપનું મૂલ્યાંકન ટકાની દ્રષ્ટિએ કરી શકાય છે, એટલે ચોક્કસ સ્તર નીચે ઘટતી વ્યક્તિગત ટકાવારી, દા.ત. ૫૦મા ટકા મર્યાદા ૩ ટકા અને ૯૭ ટકા તરીકે ગણવામાં આવે છે. જે બાળકનું વજન આ બે મર્યાદા વચ્ચે હોય (૯૪%) તો તેને સામાન્ય શ્રેણી અંદર ગણવામાં આવે છે.\nઈન્ડિયન કાઉન્સિલ ઓફ મેડીકલ રિસર્ચ (ICMR) ઊલટ-વિભાગીય અભ્યાસ કરવાથી ભારતીય બાળકો માટે સંદર્ભ માપદંડ નક્કી કરે છે. ડબ્લ્યુ.એચ.ઓ દ્વારા સુયોજિત સંદર્ભ માપદંડ વિશ્વમાં ક્યાં પણ ૫ વર્ષ સુધીના બાળકો માટે વાપરી શકાય છે.\nવિકાસ ચાર્ટમાં ઘણા ફાયદા છે. આ મદદ કરી શકે છે:\nમાતાની સક્રિય ભાગીદારી સાથે બાળકના વજન અને વૃદ્ધિનું નિયમિત રેકોર્ડિંગ કરવા\nબાળકોમાં કુપોષણના સ્તરની ઓળખ\nકુપોષણના ચોક્કસ ગ્રેડ મુજબ ભલામણ પગલાં લેવાં\nનિયમિત વજન લેવા અને કુપોષણને રોકવા કે નિયંત્રણ કરવા માતા અને આરોગ્ય કાર્યકરનું શિક્ષણ\nબાળકોમાં કુપોષણ માટેના ઉપાયાત્મક પગલાંની અસરકારકતાની આકારણી કરવી\nવિવિધ વય-જૂથો અને દરેક વય-જૂથમાં બાળકોની વૃદ્ધિ અંતર્જાત અને બહિર્જાત પરિબળો પર નિર્ભર કરે છે. માનવમિતીય માપના સંદર્ભો સાથે બાળકોની વૃદ્ધિ એક ચોક્કસ રૂપરેખા/ધોરણ અનુસરે છે. સામાન્ય સ્વસ્થ ધરાવતા અને સારી રીતે પોષિત બાળકોમાં જીવનના પહેલા વર્ષમાં વૃદ્ધિ ઝડપથી થાય છે.\nવજન: જન્મના પહેલા ૩-૪ દિવસ દરમિયાન બધા બાળકોનું વજન ઓછુ થાય છે અને ૭થી ૧૦ દિવસમાં તે વજન વધી જાય છે. પહેલા ૩ મહિનામાં દરેક દિવસે ૨૫-૩૦ ગ્રામ સુધી વધે છે, ત્યાર બાદ વધવાની ગતી ઓછી થાય છે. ઓછા જન્મના વજનવાળા બાળકોને મુક્ત સામાન્ય રીતે, ૫ મહિના સુધી બાળકનું વજન બમણું થાય છે અને ૧ વર્ષમાં તે ત્રણ ગણું વધે છે.\nઓછા વજનવાળા બાળકો તેમનું વજન વહેલા બમણું કરે છે અને ૧ વર્ષમાં ચાર ઘણું વધારે છે. એક વર્ષ પછી વજનનું વધવું એટલું ઝડપી નથી હોતું.\nઘણા બાળકોનુ વજન પ્રથમ પાંચથી છ મહિના માટે ખૂબ જ સારુ હોય છે અને આ વય સુધી તેનું જન્મ વજન બમણું થાય છે. પરંતુ આ ઉંમર બાદ વૃદ્ધિ વળાંક થોડો અસ્થિર થાય છે. આનું કારણ છે કે ફક્ત સ્તનપાન બાળક માટે પૂરતું નથી. સ્તનપાન સાથે અગાઉ ચર્ચા કરવામાં આવેલ વધારાના ખોરાક આપવા જોઈએ. બાળકની ઉચાઇ તેના/તેની ઉચાઇ પર આધારિત છે. તે નક્કી કરવું ખુબજ મહત્વપૂર્ણ છે કે બાળકનું વજન સામાન્ય શ્રેણીમાં છે કે નહી. ઉચાઈના હિસાબે બાળક વધારે કે ઓછા વજનવાળું હોઈ શકે છે. ઉચાઇના હિસાબમાં ઓછુ વજન કુપોષણ સૂચવે છે.\nઊંચાઈ: ઊંચાઈ બાળવિકાસનું બીજું માપન છે. નવજાત શિશુની ઉચાઇ ૫૦ સે.મી (૨૦ ઇંચ) હોય છે. પહેલા વર્ષમાં ઉચાઇમાં વધારો ૨૫ સી.મી, બીજા વર્ષમાં ૧૨ સી.મી, ત્રીજા, ચોથા અને પાંચમાં વર્ષમાં ૯, ૭ અને ૬ સે.મી હોય છે. જો ઉંમરના હિસાબે ઉચાઇ ઓછી હોય તો તેને કુંઠિત વૃદ્ધિ કહેવાય. કુપોષણ દ્વારા વજન જેમ, ઊંચાઇ પર તુરંત જ અસર પડતી નથી. સતત કુપોષણ તેને એક સમયગાળા પર અસર કરે છે. તે ખૂબ જ મહત્વનું છે કે ઊંચાઈની નોંધણી ચોકસાઈપૂર્વક થાય.\nમાથાની અને છાતીમાં પરિધિ (ફરતો ઘેરાવો): જન્મના સમય માથાનો ફરતો ઘેરાવો ૩૪ સે.મી (૧૪ ઇંચ) હોય છે. છાતીના ફરતા ઘેર કરતા ૨ સે.મી વધારે. છાતીનો ફરતો ઘેર માથાના ફરતા ઘેર કરતા વધતો જાય છે. જો બાળક કુપોષિત છે તો છાતીનો ઘેર ને માથાના ઘેરથી વધારે થતા ૩ થી ૪ વર્ષ થાય છે.\nબાહુના મધ્યભાગની પરિધિ: આ એક સરળ અને ઉપયોગી માપ છે; જ્યારે હાથ શરીરના બાજુમાં આરામની સ્થિતિમાં હોય ત્યારે માપવુ. નરમ કોશમંડળના મધ્યબિંદુ પર ટેપને સંકોચન વિના નરમાશથી પરંતુ મજબૂતપણે મૂકવી. આ ફરતો ઘેર જન્મ અને ૧ વર્ષ સુધી ઝડપથી વધે છે: ૧૧ થી ૧૨ સે.મી. સુધી વધે છે. સંપૂર્ણપણે પોષિત બાળકોમાં ૫ વર્ષ સુધી ૧૬-૧૭ સી.મી પર સતત રહે છે. આ સમયગાળા દરમિયાન સ્નાયુઓ પ્રારંભિક બાલ્યાવસ્થાના ચરબીને બદલે છે. ૮૦% થી ઓછુ માપ, એટલે ૧૨.૮ સી.મી જેટલું માપ મધ્યમ થી ગંભીર કુપોષણ સૂચવે છે. હાથનો ફરતો ઘેર માપવા એક રંગીન સ્ટ્રીપ ઉપલબ્ધ છે.\nબાળવિકાસનો સંદર્ભ તેના બૌદ્ધિક, ભાવનાત્મક અને સામાજિક કુશળતા અને વિધેયોને સંબંધિત વિકાસની સાથે છે. આ સાઈકો-સોશિઅલ વર્તનના વિકાસનો સંદર્ભ લે છે. આથી બાળકોની માત્ર વૃદ્ધિ પદ્ધતિનું નિયંત્રણ નહી પણ તેના વિકાસનું નિયંત્રણ કરવું પણ મહત્વનું છે. આના માટે વિકાસ લક્ષ્યોના કેટલાક મહત્વના સીમાચિહ્નો સાથે પરિચિત હોવા જોઈએ. સિદ્ધિઓની પ્રાપ્તિની એક સામાન્ય શ્રેણી હોય છે તેથી બાળકોમાં સિદ્ધિઓની પ્રાપ્તિ અલગ-અલગ હોય છે. આરોગ્ય કાર્યકરોએ વૃદ્ધિ અને સિદ્ધિઓની નોંધણી કરવી જોઈએ. તેમને માતા અને અન્ય ઘરના સભ્યોને બાળકોના વૃદ્ધિ અને વિકાસ વિશે માહિતગાર કરવા જોઈએ જેથી તે લોકોને તેમના બાળકોના વિકાસશીલ સ્વસ્થ માટે વિશેષ માર્ગદર્શન આપી શકાય.\nબાળકોની વૃદ્ધિ અને વિકાસ વિવિધ પરિબળો દ્વારા પ્રભાવિત છે. આ પરિબળોમાં સમાવેશ થાય છે: વંશસૂત્રીય વારસા જેવા જૈવિક દેણગી, ઉંમર, લિંગ, માતા અને બાળક નું જન્મ બાદ પોષણ, ભૌતિક પર્યાવરણ જેવા કે આવાસ, સૂર્યપ્રકાશ, સુરક્ષિત પાણી પુરવઠો, ઝાડા જેવા ચેપ નો અટકાવ અને નિયંત્રણ, કુટુંબ કલ્યાણના પાસાઓ જેવા કે કૌટુંબિક સંખ્યા, જન્મ ક્રમ અને જન્મ અંતર, ગર્ભાવસ્થા દરમ્યાન કાળજી. મોટા ભાગના આ પરિબળો પરિવારના અને ખાસ કરીને મહિલાઓના સામાજિક-આર્થીક દરજ્જાના સીધા અસર હેઠળ છે. વૃદ્ધિ અને વિકાસને પ્રોત્સાહિત કરવા આ બધા પરિબળોને ધ્યાનમાં રાખવા જરૂરી છે, કારણ કે તેનો સીધી અસર બાળકોના વૃદ્ધિ અને વિકાસ પર થાય છે.\nબારીઆ અરવિંદસિંહ ટી. Mar 08, 2018 04:06 PM\nનવજાત શિશુને દાંત હોઈ શકે છે?\nAnonymous Feb 26, 2018 06:21 AM\nઅમારા પૌત્ર નો જન્મ તારીખ ૨૩/૧૨/૨૦૧૭ ના થયેલ છે જન્મ સમયે વજન ૩.૩કીલો હાલે ૮અઠવાડીયા બાદ વજન ૪.૨કીલો છે બાળક ને માં નું પોતાનું દુધ ન મળતા પાવડર નાખી ને ગરમ પાણી માં નાખી બનાવેલ દુધ આપવામાં આવેછે. જે થી બાળક ને ગેસ થતાં ખુબજ રડે છે.\nઆવા સંજોગોમાં "જાયફળ" પાણી ધસી ને અપાય કે નહીં\nયોગ્ય સલાહ આપશો અથવા સુચન કરશો\nમહાવીર ગાંધી Dec 04, 2017 11:09 AM\nમાથાની ઉપરના ભાગમાંથી જાડી ચામડી નીકળે છે તેનું કારણ શું\nબાળ આરોગ્ય સંબંધિત\nનવજાતની કાળજી પર વારંવાર પૂછાતા પ્રશ્નો\nબાળકોમાં વિકાસલક્ષી સિદ્ધિઓ\nબાળકોને કરાતી સજા એક જાતનું બિહેવિયર મેનેજમેન્ટ\nશૉ-ઑફ કરતા બાળકોને કેવી રીતે સુધારાય?\nસુરક્ષિત માતૃત્વની ખાતરી કરવી\nકુલ જોએલા પાનાઓ: Jun 17, 2018


અખંડ ભારતના સ્વપ્ન સાથે નીકળ્યા છે આ સાઇકલ પ્રવાસી - Read, Think, Respond\nHome » અખંડ ભારતના સ્વપ્ન સાથે નીકળ્યા છે આ સાઇકલ પ્રવાસી\nwritten by Jaywant Pandya 02/04/2018\nરેલવે ઑફિસર જિતુભાઈ શાહ અખંડ ભારતના સ્વપ્ન સાથે ભારતના સાઇકલ પ્રવાસે નીકળ્યા છે\nતેમનું નામ જિતેન્દ્ર જીવણલાલ શાહ. રેલવેમાં એકાઉન્ટ વિભાગમાં સિનિયર સેક્શન ઑફિસર. ના. મોટા ભાગે શુદ્ધ ગુજરાતીના આગ્રહી એવા જિતુભાઈને આ નહીં ગમે. આથી આમ રાખો- લેખા વિભાગમાં વરિષ્ઠ અનુભાગ અધિકારી. સંઘના તૃતીય વર્ષ શિક્ષિત સ્વયંસેવક. તેમનો પહેલો પરિચય મારે ભાવનગરમાં થયો જ્યારે સંઘની ઓળખ સમા વિચારપત્ર ‘સાધના’નું સંમેલન હતું જેમાં મારા પિતાજીના માસિયાઈ ભાઈ અમદાવાદથી ભાવનગર આવેલા અને મને કહે, ‘ચાલ, તેમાં જઈએ’. ત્યારે તેઓ તેમાં ઉદ્ઘોષક તરીકે હતા. તે પછી પરિચય ગાઢ બનતો ગયો. હું અમદાવાદ આવ્યો અને તેઓ રેલવેમાં નોકરીમાં બદલી મેળવીને કર્ણાવતી પાછા આવ્યા. તેઓ હંમેશાં કર્ણાવતી જ બોલે. આપણે પણ અહીં હવે કર્ણાવતી જ લખીશું.\nપાછા એટલા માટે કે તેઓ મૂળ કર્ણાવતીના જ. સ્વદેશી વિચારોથી એટલા ઓતપ્રોત કે તેમના દીકરાનો જન્મ ૧૯૯૪ની ૧લી ડિસેમ્બરમાં થયો ત્યારે સ્વદેશી જાગરણ અભિયાન ચાલતું હતું તો તેના પરથી તેમણે તેમના દીકરાનું નામ સ્વદેશ રાખી દીધું.\nસાદું જીવન, ઉચ્ચ વિચારમાં માનતા શ્રી જિતુભાઈ પ્રાકૃતિક ચિકિત્સામાં માને. ફળાહાર તેમને અતિ પ્રિય. આવી કર્ણાવતીની ધોમધખતી ગરમીમાં પણ પંખા વગર તેઓ રહી શકે. તેમને ખુલ્લા આકાશ નીચે સૂવું ગમે એટલે મોટા ભાગે તેમના ઘરમાં ઉપરના માળે ખુલ્લા આકાશ નીચે જ સૂવે. તેઓ ઇન્ટરનેશનલ નેચરોપથી ઑર્ગેનાઇઝેશનના ગુજરાતના ઉપાધ્યક્ષ છે. ‘સાધના’ના અગાઉ માનદ સંવાદદાતા કમ એજન્ટ કમ માર્કેટિંગ એક્ઝિક્યુટિવ રહી ચૂક્યા છે અને આજે પણ આ કામ કરી રહ્યા છે. આ બધું લખવાનું કારણ એ કે તેઓ આવતી કાલે શ્રી બીસા નરસિંહપુરા મેવાડ દિગંબર જૈન સમાજના ઉપક્રમે કર્ણાટકના બાહુબલીજીજી (શ્રવણ બેલગોડા) સાઇકલ પ્રવાસે જઈ રહ્યા છે. પચાસથી વધુ ઉંમરના જિતુભાઈ માટે આ સાઇકલ પ્રવાસ પહેલો નથી. અગાઉ ૨૦૦૧માં સંઘના સંકલ્પ શિબિર વખતે ભાવનગરથી કર્ણાવતી સાઇકલ પર આવેલા તો ૨૦૧૦માં કર્ણાવતીથી ઝારખંડમાં આવેલા સમેત શિખર સુધી ૧,૬૩૩ કિમીનો સાઇકલ પ્રવાસ ખેડી ચૂક્યા છે.\nઆવું અઘરું લાગતું કામ કેમ? શ્રી જિતુભાઈ કહે છે, “સંઘના પૂર્વ પ્રાંત સંઘચાલક અમૃતભાઈ કડીવાલાએ એક વાર કહેલું કે અખંડ ભારતનું સપનું સાકાર થાય તે માટે કેટલાક લોકો સિનેમા જોતા નથી.” તે દિવસથી જિતુભાઈએ પણ સિનેમા એટલે કે ફિલ્મો જોવાનું બંધ કરી દીધું. પણ આવું સાદગીભર્યું કોઈ જૈન મુનિ જેવું સાદું જીવન જીવતા શ્રી જિતુભાઈ અરસિક નથી. તેઓ સતત હસતા અને હસાવતા જોવા મળે. કોઈ મોટા કવિ નથી, પણ ગુજરાતી કે હિન્દીની કાવ્ય પંક્તિઓ તેમને સહજ કંઠસ્થ હોય. તેઓ પોતે પણ ક્યારેક મનમાં આવે તો રચી નાખે.\nઆ અખંડ ભારત, સમર્થ ભારત, સ્વચ્છ ભારત, પર્યાવરણ બચાવોના સંદેશ સાથે તેઓ બાહુબલીજી જઈ રહ્યા છે. આમ તો ઈરાદો કન્યાકુમારી સુધી જવાનો હતો અને જો સંજોગો અનુકૂળ રહેશે તો તેઓ કન્યાકુમારી પણ જશે જ. તેમની પત્રિકાનાં સૂત્રો આવાં છે- રાષ્ટ્ર સર્વ પ્રથમ, મીટ્ટી, પાની, ધૂપ, હવા, સબ રોગો કી યહી દવા પ્રકૃતિ કે નિયમો કા પાલન કરો ઔર સ્વસ્થ રહો, સ્વચ્છ ભારત,સ્વસ્થ ભારત, અખંડ ભારત સમર્થ ભારત, જલ હૈ તો કલ હૈ, હમ દો હમારે દો તો સબ કે દો.\nકર્ણાવતીથી બાહુબલીજી સુધીના પ્રવાસમાં તેઓ ક્યાંય હૉટલમાં રોકાવાના નથી. સંઘ કાર્યાલય, મંદિર કે ધર્મશાળામાં રોકાશે. જ્યાં રોકાશે ત્યાં ભોજન લેવાના છે. તેમની સાથેની સામગ્રીમાં પાથરણાં, કપડાં, સાઇકલમાં હવા પૂરવા પંપ, કાગળ, કલમ, કેમેરો, પાણીનો શીશો વગેરે હશે. ઝારખંડના પ્રવાસે પણ તેઓ તેમના દૂરના સગા એવા ભાણીયા સાથે ગયા હતા. આ વખતે તેઓ એકલવીર છે.\nઅખંડ ભારતનું અશક્ય લાગતું સપનું કેમ? શ્રી જિતુભાઈ કહે છે, “વીર સાવરકરે કહેલું, “મને મારું અખંડ ભારતનું સ્વપ્ન સેવવા દો. સાકાર થશે તો લોકો કહેશે કે આ આર્ષદૃષ્ટા હતા. નહીં થાય તો કહેશે કે મૂર્ખ હતા. લોકો જે કહે તે પણ મને મારું સ્વપ્ન સેવવા દો.” પણ અખંડ ભારતમાં તો પાકિસ્તાન, બાંગ્લાદેશ વગેરે પણ આવે. તો જિતુભાઈ ભવિષ્યમાં આ દેશોમાં પણ સાઇકલ પ્રવાસે જવા વિચારે જ છે.\nસંઘ અને ભારતમાં આવા કેટલાક ‘મૂર્ખો’ છે જે આવાં સ્વપ્ન જુઓ છે અને દેશભક્તિમાં રત રહે છે. માટે જ સંઘ આટલો વિશાળ વટવૃક્ષ બન્યો છે. આવતી કાલે તેમના કાર્યક્રમમાં ગુજરાત સાહિત્ય અકાદમીના અધ્યક્ષ શ્રી વિષ્ણુભાઈ પંડ્યા અને સંઘના મહાનગર સંઘચાલક શ્રી મહેશ પરીખ ઉપસ્થિત રહેવાના છે. કાર્યક્રમનું સરનામું છે- શ્રી બીસા નરસિંહપુરા મેવાડ દિગંબર જૈન સમાજ, જૈન મિલન સોસાયટી, કર્ણાવતી. સમય છે- સવારે ૭થી ૮.૩૦. રસ ધરાવનારાઓ કાર્યક્રમમાં આવી શકે છે.\nakhand bharatamrut kadiwalabahubalicycle tourfilmsgujarat sahitya akadamygujaratihindijainjharkhandjitubhai shahnaturopathysamet shikharsanghchalakshravn belegodaundivided indiaunited indiaveer savarkarvishnu pandyaઅખંડ ભારતઅમૃત કડીવાલાઆરએસએસગુજરાત સાહિત્ય અકાદમીગુજરાતીજિતુભાઈ શાહઝારખંંડનેચરોપથીપ્રાકૃતિક ચિકિત્સાફિલ્મોબાહુબલીવિષ્ણુ પંડ્યાવીર સાવરકરશ્રવણ બેલેગોડાસંઘસંઘચાલકસમેત શિખરસાઇકલ પ્રવાસસાધનાહિન્દી


multibaager stocks: બજારમાં ધીરજ રાખે તે કમાય, આ3શેરમાં રુપિયા5વર્ષમાં થઈ ગયા 3-4 ગણા - these three share gave three four times return in just five years know how to find multibagger stock | I am Gujarat\nthese three share gave three four times return in just five years know how to find multibagger stock\nMitesh Purohit | I am Gujarat | Updated: Dec 5, 2021, 2:37 PM\nદરેક વ્યક્તિ શેરબજારમાં રોકાણ કરવાનું વિચારે છે, પરંતુ જો તમે યોગ્ય સ્ટોક પસંદ ન કરો તો નુકસાન થઈ શકે છે. જો તમે પણ શેરબજારમાં રોકાણ કરવા માંગો છો, તો કેટલાક મલ્ટીબેગર શેર્સ વિશે જાણવું જોઈએ.\nશું તમે શેર બજારમાંથી મોટી કમાણી કરવા ઈચ્છો છો? જો હા તો પહેલા તમારે રોકાણ માટે યોગ્ય શેર્સની પસંદગી કરવી પડશે. જો તમે આ કામ કરી લીધું તો પછી મોટી કમાણી કરવાથી તમને કોઈ રોકી શકશે નહીં. શેર બજારના દિગ્ગજ રોકાણકારોની પાસે એ હુનર હોય છે. ક્રિકેટ અને શેર્સમાં રોકાણ વચ્ચે મોટો ફરક એ છે કે શેર બજારમાં તમારે ધીરજ રાખવી પડે છે.શેરબજારમાં રોકાણ કરવા માટે લોકો તેવી કંપનીઓના શેરને શોધતા છે જ્યાં ટૂંકા ગાળામાં સારું વળતર મેળવી શકે છે. જોકે ટૂંકા ગાળામાં વળતર મેળવવામાં જોખમ ખેડી નાખે છે અને ઘણીવાર રુપિયા ગુમાવવાનો વારો આવે છે. પણ કહેવાય છે કે શેર માર્કેટમાં જે લોકો ધીરજથી કામ લે છે તેમને ચોક્કસ પણે કમાણી થાય છે. જરુર છે કોઈપણ કંપનીના આર્થિક વ્યવહાર, તેના ગ્રોથના ભવિષ્યના ચાન્સ અને કંપનીની બેલેન્સશીટના યોગ્ય અભ્યાસની અને ત્યાર બાદ તે કંપનીમાં ઓછામાં ઓછા 1 વર્ષ સુધી રોકાણ કરવાની. જો તમે પણ આ રીતે શેર માર્કેટમાં રુપિયા રોકવાનો પ્રયાસ કરો તો શક્ય છે તમને પમ મોટો જેકપોટ લાગી છે.\nતમે પણ આ રીતે શેરબજારમાં રોકાણ કરવાનું વિચારી રહ્યા છો અને મોટી કમાણી કરવા માગો છો તો તમારે કેટલાક મલ્ટીબેગર શેરો વિશે જાણવું જોઈએ. તમે મોટા પૈસા કમાવવા માટે તેમાં રોકાણ પણ કરી શકો છો. આ શેરોએ છેલ્લા5વર્ષમાં મજબૂત વળતર આપ્યું છે. એટલે કે જેણે5વર્ષ પહેલા આ કંપનીના શેર ખરીદ્યા હતા અને ધીરજથી રહ્યા હતા, તેમણે ઘણી કમાણી કરી છે. ચાલો આવા3શેર્સ વિશે જાણીએ.\n1- ડિવિઝ લેબોરેટરીઝ\nછેલ્લા5વર્ષોમાં, Divi's Laboratories એ તેના રોકાણકારો માટે ઘણો નફો કર્યો છે.5વર્ષમાં આ સ્ટોક લગભગ 309 ટકા વધ્યો છે.5વર્ષ પહેલા કંપનીનો શેર 1160 રૂપિયા હતો જે હવે 4751 રૂપિયા થઈ ગયો છે. આ સ્ટોકમાં હજુ જીવન બાકી છે. તેથી જો તમે તેમાં રોકાણ કરશો તો આવનારા દિવસોમાં તમને નફો મળી શકે છે.\nછેલ્લા5વર્ષમાં આઈટી સ્ટોક ઈન્ફોસિસમાં ઝડપથી વૃદ્ધિ થઈ છે. તેણે તેના રોકાણકારોને ઉત્તમ વળતર આપ્યું છે. લગભગ5વર્ષ પહેલા કંપનીનો સ્ટોક 495 રૂપિયાની નજીક હતો, જે આજે 1738 રૂપિયાના સ્તરે પહોંચી ગયો છે. એટલે કે5વર્ષમાં ઇન્ફોસિસના શેરમાં રોકાણ કરનારાઓને લગભગ 251 ટકા વળતર મળ્યું છે. આ કંપની પણ છેલ્લા5વર્ષમાં દેવું મુક્ત થઈ ગઈ છે.\nટાટા કન્સલ્ટન્સી સર્વિસ એટલે કે ટીસીએસને કોણ નથી જાણતું. ટાટાના ભરોસાની આ કંપની રોકાણકારોને ઘણી પસંદ આવી છે. રોકાણકારો આમાં વિશ્વાસ બતાવે છે, તેથી જ કંપની રોકાણકારોને પણ ઘણું કમાય છે. TCSના શેરે છેલ્લા5વર્ષમાં લગભગ 231% વળતર આપ્યું છે. આ સ્ટોક5વર્ષ પહેલા 1100 રૂપિયાનો હતો, જે હવે 3641 રૂપિયાના સ્તરે પહોંચી ગયો છે.\nRead Next Storyઆ3શેરોએ રોકાણકારોને કરી દીધા માલામાલ,5વર્ષમાં કેવું રિટર્ન આપ્યું?\nશેર માર્કેટ ટિપ્સ મલ્ટિબેગર શેર કમાણી કરાવનારા શેર્સ share market tips share market investment expert advice share bazar news multibaager stocks\nWeb Title : these three share gave three four times return in just five years know how to find multibagger stock


ફિર દેખો યારોં : પ્રતિબંધ મૂકો કે હટાવો, પુસ્તકની અસર કેટલી? – વેબગુર્જરી\nફિર દેખો યારોં : પ્રતિબંધ મૂકો કે હટાવો, પુસ્તકની અસર કેટલી?\nકોઈ પુસ્તક કેટલી હદે ગેરસમજ, ઉશ્કેરાટ કે વિરોધી લાગણી પ્રસરાવી શકે? આ સવાલનો કોઈ એક સર્વસામાન્ય જવાબ ન હોઈ શકે. રાજ્યસત્તા ઘણી બધી વાર કેટલાંક પુસ્તકોને પ્રતિબંધિત કરી દે છે. શું એ દરેક પુસ્તકો એવા સ્ફોટક હોય છે ખરાં કે તેનાથી સત્તાધીશોને ખતરો પેદા થઈ શકે? આ પ્રાથમિક સવાલ પછી બીજો સવાલ એ થાય કે આપણે ત્યાં પુસ્તક વાંચનારો વર્ગ એટલો વિશાળ છે ખરો? ત્રીજો સવાલ એ થાય કે એ વાચકવર્ગ શું એ હદે પ્રતિક્રિયાવાદી છે ખરો કે પુસ્તક વાંચ્યા પછી ભડકી ઉઠે? આપણા દેશ માટે આ સવાલના જવાબ કયા હોઈ શકે એ કોઈને સમજાવવાની જરૂર નથી. આમ છતાં, સત્તાધીશો રજ્જુસર્પભ્રાંતિનો શિકાર બને છે. તેને કારણે બજારમાં મૂકાયું હોત તો જેની નોંધ પણ લેવાઈ હોત કે કેમ એ શંકા જાય એવાં પુસ્તકો વિશે લોકોને જાણ થાય છે. એવું પ્રતિબંધિત પુસ્તક બજારમાં સીધું નથી મળી શકતું, પણ જેને એ વાંચવું જ હોય એ ગમે ત્યાંથી તેને મેળવી લે છે. પણ આવો વર્ગ કેટલો? અને તેનાથી સત્તાધારી પક્ષને થનારા સંભવિત નુકસાનની શક્યતા કેટલી? આ ઘટના જોઈએ.\n2002 માં ચેન્નાઈના એરપોર્ટ પર એક નાનકડું પાર્સલ જપ્ત કરવામાં આવ્યું, જે જર્મનીના ફ્રેન્‍કફર્ટ શહેરમાં મોકલવા માટે રવાના કરવામાં આવ્યું હતું. આ પાર્સલમાં ‘કવિયનાયકન કીટ્ટુ’ નામના પુસ્તકની સો પ્રત હતી, જેના લેખક હતા પી. નેદુમારન. આ પુસ્તકમાં ‘લીબરેશન ટાઈગર્સ ઑફ તમિળ ઈલમ’ (એલ.ટી.ટી.ઈ.)નો રાજકીય ઈતિહાસ આલેખાયેલો હતો. આ પાર્સલની જપ્તી પછી નેદુમારનના ચેન્નાઈ ખાતેના કાર્યાલય પર છાપો મારવામાં આવ્યો. તમિલનાડુ પોલિસના વિશેષ એકમ ક્યૂ-બ્રાન્‍ચ દ્વારા અહીંથી પુસ્તકની બે હજાર પ્રતોને જપ્ત કરી લેવામાં આવી.\nઆ ઘટનાને દોઢ દાયકો વીતી ગયો છે. નેદુમારન હવે 85એ પહોંચ્યા છે અને એ પુસ્તકોને પાછાં મેળવવા માટે કાનૂની જંગ લડી રહ્યા છે. આ ઊપરાંત પણ તેમણે તમિળ અને અંગ્રેજીમાં અનેક પુસ્તકો લખેલાં છે. નેદુમારન સાથે આમ કેમ થયું?\nતેમના પર પોલિસની ચાંપતી નજર પહેલેથી હતી, કેમ કે, તેઓ એલ.ટી.ટી.ઈ.ના સમર્થક હતા. 1992માં તેમણે એલ.ટી.ટી.ઈ.ની તરફેણમાં આપેલા એક વક્તવ્ય બદલ તેમની પર રાજદ્રોહનો આરોપ મૂકવામાં આવ્યો હતો. 1994માં તેમનું આરોપનામું ઘડવામાં આવ્યું, પણ તેની સુનવણી થઈ નહીં. ત્યાર પછી નેદુમારને એલ.ટી.ટી.ઈ.ના વડા વી. પ્રભાકરન વિશે વધુ એક વક્તવ્ય આપ્યું. આથી પોલિસે અગાઉના રાજદ્રોહના આરોપનામામાં હવે ત્રાસવાદને નાથવા માટે ઘડાયેલા વિશેષ કાનૂન ‘પોટા’ (પ્રિવેન્‍શન ઑફ ટેરરિઝમ એક્ટ) પણ લગાડ્યો. પંદર મહિનાનો જેલવાસ ભોગવ્યા પછી વિશેષ અદાલતે 2003માં તેમને મુક્ત કર્યા. તેમનાં લખેલાં પુસ્તકો જપ્ત કર્યા પછી 2005માં તેમની સામે એ બાબતે આરોપનામું દાખલ કરાયું, પણ સેશન્સ અદાલતે તેમને મુક્ત કર્યા. ત્યાર પછી તેમણે પોતાનાં પુસ્તકોનો કબજો મેળવવા માટે અરજી દાખલ કરી. ‘આ પુસ્તકોનું વિતરણ થશે તો તે વાચકોના મગજમાં ઉપદ્રવ મચાવશે તેમજ જાહેર શાંતિનો ભંગ તે કરશે.’ આમ જણાવીને ન્યાયાધીશે આ અરજીને 2007માં રદ કરી દીધી હતી. આની વિરુદ્ધ નેદુમારને મદ્રાસ વડી અદાલતનો સંપર્ક કર્યો હતો. કેસની સુનવણી દરમિયાન એડવોકેટ જનરલ વિજય નારાયણે આ પુસ્તકની નકલ રજૂ કરી હતી અને દલીલમાં કહ્યું હતું, ‘આ પુસ્તકમાં ભારતીય સેના તેમજ ભૂતપૂર્વ વડાપ્રધાન રાજીવ ગાંધીની વિરુદ્ધમાં આક્ષેપો છે.’ આમ કહીને તેમણે આ પુસ્તક નેદુમારનને પાછાં આપવામાં ન આવે એવો આગ્રહ રાખ્યો હતો.\nઆ મામલે નેદુમારનનું જણાવ્યા મુજબ તેમણે પુસ્તકના અમુક અંશ લેફ્ટેનન્‍ટ જનરલ દીપીન્‍દર સીંઘના પુસ્તકમાંથી લીધા હતા, જેમાં સીંઘસાહેબે જાફનામાં આઈ.પી.કે.એફ. (ઈન્ડિયન પીસ કીપિંગ ફોર્સ) મોકલવાના સરકારના પગલાની ટીકા કરી હતી. તેમણે એમ લખેલું કે એલ.ટી.ટી.ઈ.નો વર્તાવ મૈત્રીપૂર્ણ હતો. તમિલનાડુની તત્કાલીન જયલલિતા સરકારને આ અંશ રાજદ્રોહ સમા અને ભારતીય સેનાની ટીકા સમાન લાગ્યા હતા.\nનેદુમારનના જણાવ્યા મુજબ આ પુસ્તકમાં કેવળ તમિળ રાષ્ટ્રવાદનો ઈતિહાસ આલેખાયેલો છે, જેમાં એલ.ટી.ટી.ઈ.ના સંગ્રામના બે અતિ મહત્ત્વના બનાવોનું આલેખન છે. પહેલો બનાવ તે 1989માં જાફનામાં એલ.ટી.ટી.ઈ.ના રાજકીય અગ્રણી થીલીપનનું મૃત્યુ અને બીજો બનાવ તે 1993માં ચેન્નાઈના દરિયાતટે ભારતીય નૌકાદળના જહાજો દ્વારા ઘેરાઈ જવાથી કર્નલ કીટ્ટુએ કરેલી આત્મહત્યા.\n2009માં શ્રીલંકાના નાગરિક યુદ્ધ દરમિયાન નેદુમારન તમિળ સમર્થકો તેમજ આંતરરાષ્ટ્રીય માનવહકના કર્મશીલોની સમિતિના વડા હતા. તેઓ ભારતીય સત્તાધીશો સમક્ષ યુદ્ધવિરામ માટે વાટાઘાટો કરતા હતા. તેમણે લખેલાં અન્ય પુસ્તકોમાં એલ.ટી.ટી.ઈ.ના વડા પ્રભાકરનનું જીવનચરિત્ર અતિ મહત્ત્વનું ગણાય છે, જેની પંદર હજાર પ્રતો વેચાઈ ગઈ છે. પ્રભાકરન સાથે નિકટથી સંકળાયેલા અનેક લોકોની મુલાકાત લીધા પછી તેમણે આ પુસ્તક લખ્યું હતું, જેની હવે પાંચમી આવૃત્તિ પ્રકાશિત થવામાં છે. તેમને ડર છે કે ક્યૂ-બ્રાન્‍ચે જપ્ત કરેલાં પુસ્તકોને ખોઈ નાખ્યા હશે, કેમ કે, એ વાતને સોળ સોળ વર્ષ વીતી ચૂક્યાં છે. આ પુસ્તક હજી પ્રકાશિત પણ થયું નથી અને નેદુમારન પાસે તેની એક માત્ર પ્રત બચેલી છે.\n‘સન્ડે એક્સપ્રેસ’ના પ્રતિનિધિએ ક્યૂ-બ્રાન્ચનો સંપર્ક કરતાં ત્યાંથી જણાવાયું કે જપ્ત કરેલી ચીજોનો કદી નાશ કરવામાં આવતો નથી, પણ એ શક્યતા ખરી કે હવે એ પુસ્તકો સારી સ્થિતિમાં ન રહ્યાં હોય. આટલાં વર્ષો પછી તે વાંચવાલાયક ન રહ્યાં હોય એવી પૂરેપૂરી સંભાવના છે. પુસ્તક વિષે નેદુમારન કહે છે, ‘મેં કંઈ હિંસા ભડકાવવા માટે આ પુસ્તક નહોતું લખ્યું. એમાં એલ.ટી.ટી.ઈ.નો ઈતિહાસ આલેખાયેલો છે. હું ગાંધીવાદી છું.’\nશ્રીલંકા અને તેમાં ચાલેલા નાગરિક યુદ્ધનું પ્રકરણ કેવળ શ્રીલંકાના જ નહીં, ભારતના ઈતિહાસનું પણ યાદ કરવું ન ગમે એવું પ્રકરણ છે. અલબત્ત, હવે એ પ્રકરણ પણ પૂરું થયું. શ્રીલંકામાં પોતાની માંગ માટે બળવો કરી રહેલા તમિળોને જેર કરવા તત્કાલીન ભારત સરકારે ‘આઈ.પી.કે.એફ.’ને મોકલ્યાં. એ રીતે એક પડોશી દેશને સહાય કરવા માટે ત્યાં વસતા પોતાના જ દેશના નાગરિકો પર ત્રાટકવા માટે પોતાના દેશની સેનાને મોકલવામાં આવી. ભૂલોનું પુનરાવર્તન ન કરીને નવો ઈતિહાસ ન રચવો હોય તો અગાઉનો ઈતિહાસ જાણવો જરૂરી બની રહે છે. આટલા વર્ષ પછી જે તે પક્ષ કે સરકારનો વાંક કાઢવાને બદલે જે બન્યું હતું તેનું પુનરાવર્તન ન થાય એટલું સમજાય તો ઘણું છે. આવો બોધપાઠ ગ્રહણ કરવો હોય કે ભૂલાવી દેવો હોય તો એમાં કોઈ પુસ્તક એક હદથી વધુ પ્રભાવિત કરી શકે એમ નથી. સરવાળે ફલિત એટલું જ થાય છે કે પુસ્તક પ્રતિબંધ રાજનીતિનો એક ભાગ છે.\nગુજરાતમિત્ર’માં લેખકની કૉલમ ‘ફિર દેખો યારોં’માં ૧૯-૪-૨૦૧૮ના રોજમાં આ લેખ પ્રકાશિત થયો હતો.\n1 comment for “ફિર દેખો યારોં : પ્રતિબંધ મૂકો કે હટાવો, પુસ્તકની અસર કેટલી?”\nપુસ્તક તમીલ માં હોય, મરાઠીમાં હોય કે બંગાલીમાં હોય…..\nલેખક ગમે એ મોટા ગજાનો હોય, ઈતીહાસનો મોટો પ્રાધ્યાપક હોય, પ્રતીબંધ થઈ શકે.\nપછી હોળી થાય અને તોફાન શરુ થાય.\nકોંગેસ, બીજેપી કે શીવસેનાના નેતાઓ કાર્યકરો પુરા પાડશે અને નવો ઈતીહાસ લખાશે….\nTotal views : 12190650\nBharat Parikh on કોરોનામાં દિવાળી


આ દેશ ની સ્ત્રીઓ સાથે કરો લગ્ન મળશે મહીને ૩ લાખ રૂપિયા અને આ દેશ નુ ફ્રી નાગરિકત્વ - જાણવા જેવું.કોમ\nHome / Uncategorized / આ દેશ ની સ્ત્રીઓ સાથે કરો લગ્ન મળશે મહીને ૩ લાખ રૂપિયા અને આ દેશ નુ ફ્રી નાગરિકત્વ\nસામાન્ય રીતે આપને લગ્ન વિશે એવું કહેતા સાંભળ્યું હશે, કે જો તમે લગ્ન નથી કર્યા હોય તો લગ્નથી દૂર રહેજો. કિન્તુ આજે અમે તમને કંઈક એવું બતાવવા જઈ રહ્યા છે, કે જેને સાંભળીને તમે જાતે જ લગ્ન માટે આગળ આવી જશો. ખરેખર આજે અમે તમને એવી જગ્યા વિશે બતાવવા જઈ રહ્યા છે, જ્યાં તમે લગ્ન કરી લો તો તમને નોકરીની જરૂર નહીં પડે.\nઅહી મળતા રીપોર્ટ પ્રમાણે સામે આવેલા સમાચાર મુજબ જો તમે આઇસલેન્ડની કોઈ પણ છોકરી સાથે લગ્ન કરો, તો ત્યાંની સરકાર તમને દરમહિને3લાખ રૂપિયા આપશે અને તેની સાથે તમને ત્યાંની નાગરિકતા પણ મફતમાં મળશે. જી હા ચોંકતા નહીં, ખરેખર એની પાછળ એક કારણ છુપાયેલું છે.\nઆ દેશમાં પુરુષની સંખ્યા ઘણી ઓછી હોવાના કારણે એવું કરવામાં આવી રહ્યું છે. આ ઓફર પ્રમાણે છોકરો પોતાની પસંદની કોઈ પણ છોકરી સાથે લગ્ન કરી શકે છે. પરંતુ પછી તેણે ત્યાંજ રહેવું પડશે.એમ તો આ બાબતે સત્ય કંઈક બીજું સામે આવ્યું છે.\nઆ પ્રથા ‘ધ સ્પિરિટ વહિસ્પર્સ’ નામના એક બ્લોગથી શરુ થઇ, જ્યાં આ વાત લખેલી હતી. અને તેના પછી ઘણી વેબસાઇટોએ આ બાબતને સમાચાર બનાવી પ્રકાશિત કરી દીધી. આ સમાચાર સામે આવતા આઇસલેન્ડની અનેક છોકરીઓએ પણ બીજા દેશના છોકરાઓને ફેસબુક પર ફ્રેન્ડ રિકવેસ્ટ મોકલવાની શરુ કરી દીધી હતી.\nઆ ઘટનાના થોડા સમય બાદ આઇસલેન્ડની સરકારે આ વાતની ચોખ્ખી ના પાડી દીધી અને સાથે-સાથે જે છોકરીઓએ બીજા દેશના છોકરાઓને ફ્રેન્ડ રિકવેસ્ટ મોકલેલી એમના પર કાર્યવાહી કરવાની વાત કરી.\nકેરી ની ગોટલી નો મુખવાસ ગોઠલીનો મુખવાસ બનાવવા માટેની સામગ્રી...


બેંક એકાઉન્ટ બંધ કરવા પર ચાર્જ ના ચૂકવવો હોય તો કરો આ કામ, ક્યારેય ફી નહીં ભરવી પડે - GSTV\nબેંક એકાઉન્ટ બંધ કરવા પર ચાર્જ ના ચૂકવવો હોય તો કરો આ કામ, ક્યારેય ફી નહીં ભરવી પડે\nસામાન્ય રીતે કેટલાંક લોકો અલગ-અલગ બેંકોમાં અનેક બચત ખાતા રાખતા હોય છે. ત્યારે આ બેંકોમાં બચત ખાતાને એક્ટિવ રાખવા માટે સરેરાશ ત્રિમાસિક બેલેન્સ રાખવું પડતું હોય છે. એ સિવાય આયકર રિટર્નમાં પણ તમામ જાણકારી આપવાની હોય છે. એવામાં જો આપ કોઇ પણ બેંક ખાતાનો ઉપયોગ નથી કરતા તો તેને બંધ કરાવી દેવામાં જ આપની ભલાઇ છે. કારણ કે બેંક ખાતું બંધ કરવા માટે પણ ચાર્જ વસૂલવામાં આવતો હોય છે. સરકારી અને ખાનગી બેંકોમાં એ માટે અલગ-અલગ ચાર્જ હોય છે. પરંતુ કેટલાંક મામલાઓમાં ખાતું બંધ કરાવવા પર ચાર્જ નથી આપવો પડતો. પરંતુ કોઇ પણ ખાતાને બંધ કરાવતા પહેલાં કેટલીક બાબતોનું ધ્યાન રાખવું પડતું હોય છે.\nસૌ પહેલાં એકાઉન્ટને ડી-લિંક કરો\nબચત ખાતું બંધ કરતા પહેલાં આપે આ જોવું જરૂરી છે કે, તે ખાતા (અકાઉન્ટ) સાથે કોઇ રોકાણ અથવા તો ટ્રેડિંગ એકાઉન્ટ તો લિંક નથી ને. સામાન્ય રીતે બેંક એકાઉન્ટ સાથે રોકાણ, ઇએમઆઇ, ક્રેડિટ કાર્ડ ચૂકવણી અને વીમા સાથે જોડાયેલ પેમેન્ટ લિંક હોય છે. જો આપના આ બેંક એકાઉન્ટથી આ પ્રકારનું કોઇ બીજું એકાઉન્ટ લિંક છે તો પહેલાં આપ બીજા એકાઉન્ટને આ પ્રકારના પેમેન્ટથી લિંક કરી દો. એકાઉન્ટ બંધ કરતી વેળાએ આપે ડી-લિંક એકાઉન્ટનું ફોર્મ ભરવાનું રહેશે.\nએકાઉન્ટ બંધ કરાવવાનું કારણ જણાવવાનું રહેશે\nબેંકની શાખામાં એકાઉન્ટ ક્લોઝરનું ફોર્મ ઉપલબ્ધ હોય છે. આપે આ ફોર્મમાં એકાઉન્ટ બંધ કરવાનું કારણ જણાવવાનું રહેશે. જો આપનું એકાઉન્ટ જોઇન્ટ એકાઉન્ટ છે તો ફોર્મ પર તમામ ખાતાધારકોના હસ્તાક્ષર પણ જરૂરી છે. આપે બીજું એક ફોર્મ પણ ભરવાનું રહેશે. જેમાં આપે એ એકાઉન્ટની જાણકારી આપવાની રહેશે કે જેમાં આપ બંધ થનારા એકાઉન્ટમાં બચેલા પૈસા ટ્રાન્સફર કરાવવા ઇચ્છો છો. એકાઉન્ટ બંધ કરાવવા માટે આપે ખુદ બેંકની શાખામાં જવાનું રહેશે.\nબેંક આપની પાસેથી ઉપયોગમાં ન આવેલી ચેકબુક અને ડેબિટ કાર્ડ બેંક ક્લોઝર ફોર્મની સાથે જમા કરવા માટે કહેશે. એકાઉન્ટમાં પૈસા પડ્યાં છે તો તેની રોકડ ચૂકવણી (માત્ર 20,000 રૂપિયા સુધી) થઇ શકશે. આપની પાસે આ પૈસાને બીજા એકાઉન્ટમાં ટ્રાન્સફર કરાવવાનો પણ વિકલ્પ છે. એ વાતનું પણ ધ્યાન રાખજો કે, જો આપના ખાતામાં વધારે પૈસા છે તો ક્લોઝર પ્રોસેસ શરૂ કરતા પહેલાં તેને બીજા એકાઉન્ટમાં ટ્રાન્સફર કરી દો. એકાઉન્ટમાં છેલ્લું સ્ટેટમેન્ટ પોતાની પાસે રાખો, જેમાં એકાઉન્ટ ક્લોઝરની વાત હોય.\nક્યારે ચાર્જ નથી લાગતો?\nએકાઉન્ટ બંધ કરવાને લઇને RBI દ્વારા કોઇ જ દિશા-નિર્દેશ બેંકોને નથી. એવામાં અલગ-અલગ બેંક તેના અલગ-અલગ ચાર્જ વસુલે છે. પરંતુ જો એકાઉન્ટ ખોલાવ્યાના 14 દિવસની અંદર જ જો એકાઉન્ટ બંધ કરાવશો તો તેનો કોઇ જ ચાર્જ નથી. આ સાથે જ એક વર્ષ બાદ પણ ખાતું બંધ કરાવવા પર કોઇ જ ચાર્જ નથી લાગતો.\nસરકારી બેંકોમાં કેટલો ચાર્જ?\nસરકારી બેંકોના મામલામાં દેશની સૌથી મોટી બેંક SBI ખાતું બંધ કરવામાં એક વર્ષથી વધુ જૂના એકાઉન્ટ પર કોઈ જ ફી લેતી નથી. પરંતુ ખાતું ખોલાવવા અને એક વર્ષમાં ખાતું બંધ કર્યાના 14 દિવસ બાદ રૂપિયા 500 અને GST પણ આપવાનું રહેશે. જ્યારે PNB સમયગાળા અને ખાતાના હિસાબથી ચાર્જ લે છે. PNBમાં પણ 14 દિવસમાં જ ખાતું બંધ કરવાની કોઇ ફી નથી. પરંતુ ખાતું ખોલવાનાં 14 દિવસથી એક વર્ષમાં ખાતું બંધ થવા પર PNB ખાતા મુજબની રકમ લે છે. સાથે આરડી ખાતું બંધ કરવા માટે 100 રૂપિયા, બચત ખાતું બંધ કરવા 300 રૂપિયા અને કરન્ટ એકાઉન્ટ બંધ કરવા 600 રૂપિયા લે છે. જો કે, એક વર્ષ પછી એકાઉન્ટ બંધ કરવા માટે કોઈ ફી નહીં આપવી પડે.\nખાનગી બેંકમાં એકાઉન્ટ બંધ કરાવવું મોંઘુ\nએકાઉન્ટ બંધ કરવા માટે ખાનગી બેંકો સરકારી બેંકો કરતા વધારે ફી લે છે. એચડીએફસી બેંક 14 દિવસની અંદર અને એક વર્ષ પછી એકાઉન્ટ બંધ કરવા માટે કોઈ ફી લેતી નથી. પરંતુ 14 દિવસ બાદ છ મહિનામાં ખાતું બંધ કરવાથી એક હજાર રૂપિયા લે છે. સાથે છ મહિનાથી 12માં મહિના સુધી એકાઉન્ટ બંધ કરવા પર 500 રૂપિયા ફી લે છે. જ્યારે ICICI બેંક 30 દિવસની અંદર ખાતું બંધ કરવા માટે કોઈ ફી લેતી નથી. જ્યારે 31મા દિવસથી એક વર્ષમાં ખાતું બંધ કરવા સુધી 500 રૂપિયા ફી લેવામાં આવે છે.\nBank AccountBank Newsbreaking news gujaratiBUSINESS NEWSclosing bank accountGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati live


એમેઝોન ગ્રેટ ઇન્ડિયન ફેસ્ટિવલ સેલ, વનપ્લસ6સ્માર્ટફોન પર શ્રેષ્ઠ ડિસ્કાઉન્ટ ઓફર મળેવવા માટે, અહીં વિગતો | Amazon Great Indian Festival sale to offer best-ever discount on OnePlus6smartphone, details here- Gujarati Gizbot\nએમેઝોન ગ્રેટ ઇન્ડિયન ફેસ્ટિવલ સેલ, વનપ્લસ6સ્માર્ટફોન પર શ્રેષ્ઠ ડિસ્કાઉન્ટ ઓફર મળેવવા માટે, અહીં વિગતો\n| Published: Monday, October 8, 2018, 17:22 [IST]\nજો તમે OnePlus6સ્માર્ટફોન ખરીદવાની યોજના બનાવી રહ્યા હો, તો એમેઝોન ગ્રેટ ઇન્ડિયન ફેસ્ટિવલનું વેચાણ શ્રેષ્ઠ સમય હોઈ શકે છે. વેચાણના ભાગ રૂપે, ઇ-ટેઇલર વનપ્લસ6સ્માર્ટફોન પર રૂ. 5,000 ની ફ્લેટ ડિસ્કાઉન્ટ ઓફર કરશે.\n34,999 રૂપિયાની કિંમતે, વનપ્લસ6સ્માર્ટફોન ડિસ્કાઉન્ટ પછી 29,999 રૂપિયામાં ઉપલબ્ધ થશે. ડિસ્કાઉન્ટ સાથે, કંપની સ્માર્ટફોન સાથે ઇ-એમઆઈ, એક્સ્ચેન્જ ઓફર અને ફ્રી સ્ક્રીન રિપ્લેસમેન્ટ પણ આપશે. જો તમારી પાસે એસબીઆઇ ક્રેડિટ અથવા ડેબિટ કાર્ડ હોય તો તમે 10% ની ઇન્સ્ટન્ટ ડિસ્કાઉન્ટ મેળવી શકો છો. આ ઉપરાંત, વનપ્લસ6ખરીદદારોને ઇબુક્સ ખરીદવા રૂ .500 ના ક્રેડિટ, રૂ. 250 નો કેશબેક, પ્રાઇમ વિડીયો સ્ટ્રીમ કરશે, કોટકથી 12 મહિનાનો નુકસાન વીમો અને આઈડિયા સેલ્યુલર પાસેથી રૂ. 2,000 નો ડિસ્કાઉન્ટ મળશે.\nયાદ કરવા માટે, કંપનીએ આ વર્ષે મે મહિનામાં રૂ. 34,999 પર વનપુસ6સ્માર્ટફોન લોન્ચ કર્યો હતો. સ્માર્ટફોન એન્ડ્રોઇડ 8.0 ઓરેઓ ઑપરેટિંગ સિસ્ટમ ચલાવે છે અને ક્યુઅલકોમના સ્નેપડ્રેગન 845 પ્રોસેસર દ્વારા સંચાલિત થાય છે.\nસ્માર્ટફોનમાં 6.28-ઇંચની એફએચડી + ઑપ્ટિક એમોલેડ સ્ક્રીન 19:9પાસા રેશિયો ધરાવે છે. ટોચ પર એક ઉત્તમ પણ છે જેમાં પ્રોક્સિમિટી, એમ્બિયન્ટ લાઇટ સેન્સર્સ અને સ્પીકર શામેલ છે. હેન્ડસેટ બે ચલોમાં આવે છે -6જીબી રેમ અને 64 જીબી ઇન્ટરનલ સ્ટોરેજ અને 8 જીબી રેમ અને 128 જીબી ઇન્ટરનલ સ્ટોરેજ. માઇક્રો એસડી કાર્ડ ઉમેરીને વપરાશકારો સ્ટોરેજને પણ વિસ્તૃત કરી શકે છે.\nકેમેરા ક્ષમતાઓ પર આવી રહેલ, વનપ્લસ6માં 16 મીટરના પ્રાથમિક કેમેરા સાથે એફ / 1.7 એપરચર અને સોની IMX519 સેન્સર અને સોની IM376K સેન્સર્સ સાથે 20 એમપી સેકન્ડરી કેમેરા સાથે ડ્યુઅલ રીઅર કેમેરા સેટઅપ છે. સ્વયંસેવકો માટે 16 એમપી ફ્રન્ટ શૂટર પણ છે.\nસ્માર્ટફોનને 3,300 એમએએચ બેટરી દ્વારા સમર્થન આપવામાં આવ્યું છે જેમાં ડેશ ચાર્જિંગ સપોર્ટ છે.\nAmazon Great Indian Festival sale to offer best-ever discount on OnePlus6smartphone, details here\nStory first published: Monday, October 8, 2018, 17:22 [IST]


કેટરિના કૈફની બહેન ઇસાબેલ સૂરજ પાંચોલી સાથે બોલીવૂડમાં લોન્ચ થશે\nHome > લાઇફસ્ટાઇલ > કેટરિના કૈફની બહેન ઇસાબેલ સૂરજ પાંચોલી સાથે બોલીવૂડમાં લોન્ચ થશે\nConnect Gujarat31 March 2018 4:02 AM GMT\nકેટરિના કૈફની બહેન ઇસાબેલ બોલીવૂડમાં આવવાની તૈયારી કરી રહી છે. તે પહેલા સલમાન ખાનના બનેવી આયુષની ફિલ્મ લવરાત્રિથી લોન્ચ થવાની વાત હતી. પરંતુ તે ફિલ્મ માટે સલમાને નવો ચહેરો શોધી લીધો હતો.\nહવે ઇસાબેલ સૂરજ પાંચોલી સાથે ફિલ્મ ટાઇમ ટુ ડાન્સથી પોતાની કારકિર્દી શરૃ કરશે. તે સૂરજ પાંચોલી સાથે શૂટિંગ શરૃ કરવાની છે. આ ફિલ્મનું શૂટિંગ એપ્રિલના બીજા અઠવાડિયામાં લંડનથી શરૃ થાય તેવી શક્યતા છે. તે લેટિન ડાન્સરનું પાત્ર ભજવે તેવી શક્યતા છે. જ્યારે સૂરજ સ્ટ્રીટ ડાન્સર તરીકે જોવા મળશે જે સાલસા, ઝુમ્બા બચાટા સ્ટાઇલમાં નિપુણ છે.\nઆ ફિલ્મનું નિર્માણ ભૂષણ કુમાર કરી રહ્યો છે જ્યારે તેનુંદિગ્દર્શન રેમો ડીસોઝા કરશે. તેમના પ્રમાણેઆ પ્રથમ હિંદી ફિલ્મ બનશે જેમાં વિવિધ નૃત્યોને સમાવામાં આવ્યા છે. સૂરજ અને ઇસાબેલ છેલ્લા બે મહિનાથી તૈયારી કરી રહ્યા છે.


Rarest of the Rare alimentary canal Surgery perform by Ahmeabad Civil GCRI Doctors on 10 year old child Jay– News18 Gujarati\nરેરેસ્ટ ઑફ ધ રેર સર્જરી : 8 કલાકના જટિલ ઓપરેશન બાદ બાળકની અન્નનળીનું ટ્યૂમર દૂર કરાયું\nઓપરેશન કરનાર તબીબ ડૉક્ટરોની બનેલી નિષ્ણાતોની ટીમનું કહેવું છે કે, "એક સંશોધન પ્રમાણે બાળકોમાં આ પ્રકારની જટીલ સમસ્યાઓના કિસ્સા વૈશ્વિક સ્તરે અંદાજે માત્ર 50 જેટલા જ જોવા મળ્યા છે."\nLast Updated:July 11, 2020, 15:26 pm\nગાંધીનગર : રાજસ્થાન (Rajasthan)ના 10 વર્ષના માસૂમ બાળક જયને અન્નનળીમાં ટ્યૂમર (Alimentary Canal Tumor) થયું હતું. છેલ્લા દોઢ વર્ષથી આ ટ્યૂમરની તકલીફના કારણે તે બરાબર જમી પણ શકતો ન હતો. આ કારણે તેનું વજન ધીમે ધીમે ઘટી રહ્યું હતું. આ ઉપરાંત બીજી શારીરિક સમસ્યાઓ પણ વધવા લાગી હતી. પિતા પ્રેમ જયશંકરે રાજસ્થાનની વિવિધ હૉસ્પિટલમાં ટ્યૂમરના નિદાન માટે ઘણા પ્રયાસ કર્યા પરંતુ ક્યાંય સફળતા મળી ન હતી. છેલ્લા વિકલ્પ તરીકે અમદાવાદ (Ahmedabad)માં રહેતા તેમના એક સગાએ સિવિલ સંકુલ સ્થિત કેન્સર હોસ્પિટલ (Ahmedabad Civil Cancer Hospital)માં નિદાન માટે સૂચન કર્યુ હતું. ત્યાર બાદ જયના પિતા જી.સી.આર.આઇ. આવી પહોંચ્યાં હતા. પછી જે થયું તે એક ઇતિહાસ બની રહ્યો છે.\nજયને અન્નનળીમાં ટ્યૂમર હોવાના કારણે ખાવા-પીવામાં ખૂબ જ તકલીફ પડી રહી હતી. છેલ્લા દોઢ વર્ષમાં તેનું આશરે 15 કિ.ગ્રા વજન ઓછું થઇ ગયું હતું. વિવિધ હૉસ્પિટલમાં તપાસ કરાવવા છતાં કોઈ ચોક્કસ નિદાન થઈ શકતું નહોતું. છેલ્લે અમદાવાદ સિવિલ સંકુલની જી.સી.આર.આઇ. હૉસ્પિટલના બાળરોગ નિષ્ણાંત ડૉ.રાજન ગર્ગ અને તેમની ટીમ દ્વારા રેરેસ્ટ ઑફ ધ રેર કહેવાતી આ સર્જરી કરવા માટે બીડુ ઝડપવામાં આવ્યું હતું.\nલૉકડાઉન પહેલા જયને હૉસ્પિટલમાં દાખલ કરવામાં આવ્યો હતો અને દોઢ મહિનો વિવિધ ટેસ્ટ અને રિપોર્ટ કરવામાં આવ્યા હતા. આ પ્રકારના કેસમાં થોડી પણ ગફલત જય માટે ઘાતકી સાબિત થઈ શકે તેમ હતી. આ માટે તબીબોની ટીમે વિશ્વમાં કરવામાં આવેલા આ પ્રકારના ઑપરેશનનો બારીકાઈથી અભ્યાસ કર્યો હતો. લૉકડાઉન પૂર્ણ થતાં જયના અન્નનળીમાંથી ટ્યૂમર કાઢવા ઑપરેશન હાથ ધરવામાં આવ્યું હતું. સતત 8 કલાક ચાલેલા ઓપરેશનમાં અંતે ઓપરેશન સફળ રહ્યું હતું. અન્નનળીના ટ્યૂમરનો હિસ્સો કાઢીને અન્નનળીનો નવો માર્ગ બનાવવામાં આવ્યો હતો. હાલ ઓપરેશનના 10 દિવસ બાદ જય સારી રીતે કોઇપણ જાતની તકલીફ વગર પહેલાની માફક ભોજન લઈ શકે છે.\nજયના પિતા પ્રેમજયશંકર કહે છે કે, "જય જીવી શકશે તેની આશા હું છોડી ચુક્યો હતો. પરંતુ સિવિલ સંકુલની જી.સી.આર.આઇ.ના તબીબોએ મારા જયને નવજીવન બક્ષ્યું છે.. સરકારી હોસ્પિટલમાં સંવેદનશીલતા સાથે સરસ સહકાર મળશે તેની કલ્પના ન હતી. હૉસ્પિટલમાં અમને ઉચ્ચ તબીબી સારવાર સાથે-સાથે હૂંફ અને માનવતા પણ જોવા મળી છે. મારા બાળકની અતિ જટિલ સમસ્યાને લઇ ચિંતિત રહેતો ત્યારે હૉસ્પિટલના તબીબો અને સ્ટાફ મિત્રો દ્વારા મને દિલાસો આપવામાં આવતો હતો. મારી સાથે સારો વ્યવહાર કરીને મને સાચો રસ્તો બતાવ્યો છે. જે માટે હું હર હંમેશ જી.સી.આર.આઇ. હૉસ્પિટલ અને ગુજરાત સરકારનો ઋણી રહીશ."\nઅત્રે ઉલ્લેખનીય છે કે ટ્યુમર બે પ્રકારના હોય છે એક કે જે કેન્સર બનીને શરીરના અન્ય ભાગમાં પ્રસરતા હોય છે અને બીજા મૂળ જગ્યાએ જ વધતા હોય છે. અન્નનળીમાં થયેલા ટ્યૂમર જયારે વધવા લાગે ત્યારે સમગ્ર પાચનતંત્રને અસર પહોંચાડી શકે તેવી શક્યતાઓ રહેલી હોય છે. જેના કારણે તેને વહેલી તકે દૂર કરવું જરૂરી છે. અન્નનળીમાંથી ટ્યૂમર દૂર કર્યા બાદ પૂર્વવત: અન્નનળી કામ કરે તેની સંભાવનાઓ ઓછી રહેલી હોવાના કારણે અન્નનળીનો માર્ગ બદલવો જરૂરી બની જાય છે.\nવીડિયો જુઓ : ઇન્જેક્શન કૌભાંડ મામલે સાત લોકો સામે ફરિયાદ\nઓપરેશન કરનાર તબીબ ડૉક્ટરોની બનેલી નિષ્ણાતોની ટીમનું કહેવું છે કે, "એક સંશોધન પ્રમાણે બાળકોમાં આ પ્રકારની જટીલ સમસ્યાઓના કિસ્સા વૈશ્વિક સ્તરે અંદાજે માત્ર 50 જેટલા જ જોવા મળ્યા છે. આ સંજોગોમાં જયનું ઓપરેશન ખૂબ જ સંકુલ અને જટિલ પ્રકારનું હોવાથી વિશ્વમાં અન્ય જગ્યાએ કરવામાં આવેલા ઓપરેશનનો વિશદ અભ્યાસ કરીને જયનું ઓપરેશન કરવામાં આવ્યું હતું. સમયસરના નિદાન અને તાત્કાલિક ઓપરેશનને કારણે તેનો જીવ બચી શક્યો છે. સિવિલ હોસ્પિટલ માટેની આ ખૂબ જ અગત્યની સફળતા કહી શકાય તેમ નિષ્ણાત ડોક્ટરોની ટીમનું કહેવું છે."\nFirst published:July 11, 2020, 15:25 pm\nAhmedabad Civil HospitallockdownoperationSurgeryડોક્ટર


આ છોકરીને મળી અનોખી નોકરી, બોસ ફેસબુક ચલાવે તો મારે છે તેને થપ્પડ, જાણો તેનો પગાર\nHomeઆ છોકરીને મળી અનોખી નોકરી, બોસ ફેસબુક ચલાવે તો મારે છે તેને થપ્પડ, જાણો તેનો પગાર\nસોશિયલ મીડિયાના કેટલાક ફાયદા છે તો કેટલાક ગેરફાયદા પણ છે. સૌથી મોટો ગેરલાભ એ વ્યસન છે. આજના યુવાનો દિવસના ઘણા કલાકો સોશિયલ મીડિયા પર વિતાવે છે. તે ક્ષણે ક્ષણે તેના સોશિયલ મીડિયા એકાઉન્ટ્સ તપાસે છે. આ વ્યસનને કારણે તેની ઉત્પાદકતા (ઉત્પાદકતા) પણ ઘટી જાય છે. કામ કરવા કે ભણવાને બદલે તે સોશિયલ મીડિયા પર સમય બગાડે છે. આ વ્યસનમાંથી મુક્તિ મેળવવા માટે એક વ્યક્તિએ ખૂબ જ અનોખી રીત અપનાવી છે.\nફેસબુક ચલાવવા પર છોકરી માટે છે થપ્પડ\nએક ભારતીય-અમેરિકન વ્યક્તિએ ફેસબુકની લત તોડવા માટે એક છોકરીને હાયર કરી છે. આ છોકરી જ્યારે પણ ફેસબુક ચલાવે છે ત્યારે એક વ્યક્તિને થપ્પડ મારે છે. મતલબ કે છોકરીને ફેસબુક ચલાવતા વ્યક્તિને થપ્પડ મારવા માટે જ પૈસા મળે છે. આ તેનું કામ છે. આ સમાચાર વાયરલ થયા બાદ દુનિયાના સૌથી અમીર વ્યક્તિ ઈલોન મસ્કે પણ તેના પર પોતાની પ્રતિક્રિયા આપી છે.\nથપ્પડ મારવાના કલાકના 600 રૂપિયા મેળવો\nઆ અનોખો કિસ્સો અમેરિકાનો છે. અહીં સાન ફ્રાન્સિસ્કોના બ્લોગર મનીષ સેઠીએ પોતાની ફેસબુકની લત તોડવા માટે કારા નામની યુવતીને હાયર કરી હતી. તે યુવતીને 8 ડોલર એટલે કે લગભગ 600 રૂપિયા પ્રતિ કલાક આપતો હતો. જણાવી દઈએ કે આ મામલો લગભગ9વર્ષ જૂનો છે પરંતુ આ દિવસોમાં તે સોશિયલ મીડિયા પર ફરી વાયરલ થઈ રહ્યો છે.\nઆઈડિયાએ ઉત્પાદકતામાં વધારો કર્યો\nફેસબુક ચલાવવા માટે તમને થપ્પડ મારવા માટે છોકરીને રાખવાનો આ વિચાર તમને રમુજી અથવા બાલિશ લાગશે. પરંતુ તે વ્યક્તિએ કહ્યું હતું કે જ્યારથી તેણે આ છોકરીને આ કામ માટે રાખી છે ત્યારથી તેની ઉત્પાદકતા વધીને 98% થઈ ગઈ છે. મતલબ કે તેનો ફેસબુક ચલાવવામાં જે સમયનો વ્યય થયો તે કામમાં વપરાઈ ગયો અને તેના ફાયદા દેખાવા લાગ્યા.\nએલોન મસ્ક પ્રતિક્રિયા આપે છે\nજો કે મનીષ સેઠીનો આ પ્રયોગ નવ વર્ષ જૂનો છે પરંતુ વિશ્વના સૌથી અમીર વ્યક્તિ એલોન મસ્કે તેના પર પોતાની પ્રતિક્રિયા આપીને તેને ફરીથી વાયરલ કરી દીધો છે. આ સમાચારને રીટ્વીટ કરતી વખતે તેણે હોટ કી ઇમોજી બનાવ્યું.\nઆનો જવાબ આપતાં મનીષ સેઠીએ લખ્યું, “આ ફોટામાં હું છોકરો છું. કદાચ એલોન મસ્ક શેર કર્યા પછી મારી પહોંચ વધશે."\nઆ કેસનો એક વીડિયો પણ વાયરલ થયો હતો. આમાં યુવતી ફેસબુકનો ઉપયોગ કરવા બદલ તેના બોસને થપ્પડ મારતી જોવા મળે છે.\nબાય ધ વે આ અનોખા વિચાર પર તમારો શું અભિપ્રાય છે? જો તમે પણ કોઈ વ્યસનથી પરેશાન છો તો કોઈ છોકરા કે છોકરીને તમારી જાતને થપ્પડ મારવા માટે રોકો.


શું ખરેખર રાહુલ ગાંધી કન્નડ ભાષાનું ન્યુઝ પેપર વાંચી રહ્યા છે...? જાણો શું છે સત્ય... - FactCrescendo | The leading fact-checking website in India\nDhaval Patni નામના ફેસબુક યુઝર દ્વારા તારીખ 14 એપ્રિલ 2020ના એક પોસ્ટ શેર કરવામાં આવી હતી. “રૂપાણી સાહેબ ના અંગ્રેજી છાપા બાદ નવું સાહસ રાહુલ ગાંધી કન્નડ છાપું વાંચે છે.” શીર્ષક હેઠળ શેર કરવામાં આવેલી આ પોસ્ટ પર 44 લોકોએ તેમના મંતવ્યો જણાવ્યા હતા. તેમજ4લોકોએ તેમના પ્રતિભાવો આપ્યા હતા. તેમજ 10 લોકો દ્વારા આ પોસ્ટને શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “રાહુલ ગાંધી કન્નડ ભાષામાં ન્યુઝ પેપર વાંચી રહ્યા છે.”\nઉપરોક્ત પોસ્ટમાં કરવામાં આવેલા દાવાની સત્યતા તપાસવી જરૂરી જણાતા અમે અમારી પડતાલ/તપાસ કાર્યવાહી શરૂ કરી હતી. સૌપ્રથમ ફોટોની નજીકની જોઈતા ખબર પડે છે કે ન્યુઝ પેપરનું નામ NATIONAL શબ્દથી શરૂ થાય છે. જો આ કન્નડ ભાષાનું પેપર છે તો અંગ્રેજીમાં કેમ લખવામાં આવ્યુ હશે? આ પોસ્ટની પ્રામાણિકતા પર શંકા કરાવે છે.\nગુગલની રિવર્સ ઇમેજ અને જૂદા-જૂદા કીવર્ડની શોધમાં બહાર આવ્યું છે કે ફોટો નેશનલ હેરાલ્ડના વિશેષ અંકના લોકાર્પણ સમયે લેવામાં આવ્યો હતો. આ કાર્યક્રમ 12 જૂન, 2017ના રોજ બેંગ્લોર શહેરમાં યોજાયો હતો.\nવન ઇન્ડિયાના જણાવ્યા અનુસાર, વર્ષ 2008માં બંધ કરાયેલા નેશનલ હેરાલ્ડ અખબારની બેંગ્લોરની પહેલી આવૃત્તિને રાહુલ ગાંધી દ્વારા ફરીથી લોન્ચ કરવામાં આવી હતી. સમાચારોમાં રાહુલ ગાંધીનો એક ફોટો પણ સામેલ છે જે હાલમાં વાયરલ થઈ રહ્યો છે.\nONE INDIA | ARCHIVE\nરાહુલ ગાંધીએ આ મુદ્દા અંગે 12 જૂન, 2017 ના રોજ ટ્વીટ પણ કર્યું હતું. એનડીટીવી ચેનલે આ ઘટના વિશે અહેવાલ આપ્યો હતો.\nરાજ્યસભા ટીવીના સમાચારોમાં આ ઘટનાનો બીજો ફોટો મળ્યો. તેમાં કર્ણાટકના તત્કાલીન મુખ્ય પ્રધાન કે સિદ્ધારમૈયા, રાજ્યપાલ વજુભાઇ રૂડાભાઇ વાળા, રાહુલ ગાંધી અને હામિદ અન્સારી રાષ્ટ્રીય હેરાલ્ડના વિશેષ અંકનું અનાવરણ રજૂ કરી રહ્યા છે. તે સ્પષ્ટ છે કે પહેલા પૃષ્ઠ પર કન્નડ ભાષામાં એક જાહેરાત છે.\nRAJYASABHA TV | ARCHIVE\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, રાહુલ ગાંધી કન્નડ ભાષાના પેપર વાંચતા ન હતા. તેમના હાથમાં અંગ્રેજી પેપર ધ નેશનલ હેરાલ્ડ હતું. આ ફોટો બેંગલોરમાં વિશેષ અંકના લોંચિંગનો છે. આ અંગ્રેજી ભાષાના અંકના પ્રથમ પૃષ્ઠ પર કન્નડ ભાષાની જાહેરાત છે. તેમાંથી લોકો ખોટા દાવા કરી રહ્યા છે.\nTitle:શું ખરેખર રાહુલ ગાંધી કન્નડ ભાષાનું ન્યુઝ પેપર વાંચી રહ્યા છે…? જાણો શું છે સત્ય…\nTagged KannadaNational HeraldRahul GandhiVajubhai Vala\nશું ખરેખર પોસ્ટ સાથે શેર કરવામાં આવેલો વિડિયો દિલ્હીના બાગનો છે અને તેને ભૂત ચલાવે છે…? જાણો શું છે સત્ય…\nJune 15, 2022 June 15, 2022 Frany Karia


રાઈનો પર્વત/અંક સાતમો/ પ્રવેશ ૪ થો - વિકિસ્રોત\nરાઈનો પર્વત/અંક સાતમો/ પ્રવેશ ૪ થો\n← અંક સાતમો: પ્રવેશ ૩ રાઈનો પર્વત\nઅંક સાતમો: પ્રવેશ ૪\nરમણભાઈ મહિપતરામ નીલકંઠ અંક સાતમો: પ્રવેશ ૫ →\nપ્રવેશ ૪ થો\nસ્થળ : દુર્ગેશનું ઘર [જગદીપ, દુર્ગેશ અને કમલા વાતો કરતાં બેઠેલાં પ્રવેશ કરે છે.]\nદુર્ગેશ : શીતલસિંહની ખટપટ વધતી જાય છે. ભગવન્ત કહેતા હતા કે શીતલસિંહ અને મંજરીની મદદે આવવા પૂર્વની સરહદ પરના રાજાએ લશ્કર એકઠું કરવા માંડયું છે. તેણે પૂર્વ-મંડળના આપણાં મંડળેશને ફોડી પોતાના લશ્કરને માર્ગ મળવાની ગોઠવણ કરવા પ્રયત્ન કર્યો, તે તો નિષ્ફળ ગયો. ભગવન્તને લીધે સર્વ અધિકારીઓએ રાજભક્તિમાં દૃઢ રહ્યા છે.\nકમલા : હવે ગુજરાતના વહાણનું સુકાન ફક્ત રાણી લીલાવતીના હાથમાં છે, પણ શ્રીમતીને એ વિશે લેશમાત્ર ચિંતા નથી.\nદુર્ગેશ : લીલાવતી રાણીના પિયેરનો પુરોહિત આવેલો છે. તેણે શીતલસિંહને રાણી સાહેબ રૂબરૂ લાવવાની અનુજ્ઞા માગેલી, તેની રાણી સાહેબે ના પાડેલી. પણ, ભગવન્તે સલાહ આપી છે કે એમની મુલાકાત લેવી અને એ લોકો કહે તે બધું સાંભળવું. એ લોકો વિધવાવિવાહની અનિષ્ટતા રાણીસાહેબના મનમાં ઠસાવવાનો પ્રયત્ન કરવાના છે.\nજગદીપ : એક રાજપુરુષે મિત્રભાવે મને કહ્યું કે ‘ આ વિધવાવિવાહની વાત પડતી મૂકો તો અડધી ખટપટ શમી જાય. ગુજરાતના રાજાને કન્યાની ખોટ નહિ પડે ’ મેં ઉત્તર દીધો કે ‘ગુજરાતનું તો શું પણ આખી પૃથ્વીનું રાજ્ય મળતું હોય તો પણ તે માટે જગાડેપ વીણાવતીનો ત્યાગ કરે તેમ નથી.’\nદુર્ગેશ : ભગવન્ત આગળ કોઈએ એમ કહ્યું કે ‘હાલ જગદીપદેવ એમ પ્રગટ કરે કે “હું વીણાવતી સાથે લગ્ન કરવાનો નથી.” તો શું ? ગાદીએ બેઠા પછી એમને એ લગ્ન કરવું હોય તો કોણ અટકાવનાર છે ?\nજગદીપ : એવા અસત્યવાદીને ગુજરાતની ગાદી પણ ના ઘટે અને વીણાવતીનો હસ્ત પણ ન ઘટે. ભગવન્તે શું કહ્યું?\nદુર્ગેશ : ભગવન્તે ઉત્તર દીધો કે ‘જગદીપદેવના ઉદ્દાત વીરત્વનો તમને ખ્યાલ નથી , તેથી આવી સૂચના કરો છો. ભવિષ્યના ગુર્જર-નરેશ કદી કાયરપણું દાખવે કે ઉન્નત પથથી એક પગલું આડું ભરે એવી કલ્પના ન કરશો.’\nકમલા : એવા ઉદ્દાત વીરત્વની ભાવનાનું રાજ્ય સ્થપાશે ત્યારે જ ગુર્જર ભૂમિની સ્ત્રીઓની અવદશા દૂર થશે. ત્યારે જ પ્રજાને સાક્ષાત્કાર થશે કે સ્ત્રીની કિંમત તે માત્ર પુરુષના સાધન તરીકે નથી, પણ\nપ્રતિષ્ઠા સ્ત્રી કેરી સકલ રહિ છે સ્ત્રીત્વનિ મહીં,\nવસ્યું તેને સ્ત્રીત્વે પુરુષ સરખું માનવપણું;\nઘડી જે મર્યાદા વિષયમય ભાવોથી પુરુષે\nનથી તેથી સ્ત્રીની પદવિ કદી મર્યાદિત થતી. ૯૭\nએ સાક્ષાત્કાર થશે ત્યારે એમ કહેનારા નહિ નીકળે કે વીણાવતીદેવીએ પોતાનું આયુષ્ય કષ્ટમાં અને ક્લેશમાં કાઢવું એમાં જ તેમના જીવનની કૃતકૃત્યતા છે.\nદુર્ગેશ : એ પુરોહિત એવી માન્યતાને આધારે જ જગદીપદેવને ઉત્પાત કરનાર તરીકે વગોવે છે.\nજગદીપ : લીલાવતી રાણીનાં પિયેરમાંથી પુરોહિત સિવાય બીજું કોઈ કેમ આવ્યું નથી ?\nદુર્ગેશ :પર્વતરાય મહારાજના મૃત્યુની હકીકત જાહેર થઈ તે પહેલાંનું લીલાવતી રાણીનાં બહેનનું લગ્ન નક્કી ઠરેલું છે. એ લગ્ન પ્રસંગે જવાનું નિમંત્રણ રાણીસાહેબના ભાઈ તરફથી અહીં આવી પહોંચ્યું તે વેળા મહારાજના મૃત્યુની વાત પ્રગટ થઈ ગઈ હતી અને રાણીસાહેબે ઉત્તર મોકલાવ્યો કે 'મને કૂવામાં નાખી છે, તેમાંથી નીકળીને મારાથી અવાય તેમ નથી. હવે મારી બહેનને કૂવામાં ન નાખશો, અને તમારી મોટાઈ કહેવાય એવે ઠેકાણે નહિ, પણ મારી બહેનનું સુખ વધે એવે ઠેકાણે તેને પરણાવજો.' એથી ભાઇબહેનનાં મન ઊંચાં થયાં છે. વળી, એ લગ્ન હવે પાસે આવ્યું અને અટકે તેમ નથી, તેથી ત્યાંથી શોક કરાવવા કોઈ સગાંથી અવાય નહિ. તે માટે, એકલા પુરોહિતને શોક કરવા મોકલ્યા છે.\nકમલા : અને, પુરોહિત મહારાજ મહેલમાં જઈ શોક કરાવે છે ને બહાર નીકળી ગાદીની ખટપટ કરે છે. શોક કરાવતાં આંખે કાંઈ ખરાં ખોટાં આંસુ વળગી રહ્યાં હોય તે પર શીતલસિંહના દામ લગાડતાં તે આંસુ લુછાઈ જાય છે, સુવર્ણમાં વાદળી, જેવો આંસુ ચૂસી લેવાનો ગુણ છે !\nજગદીપ : અને, સુવર્ણને નિચોવતાં પાછાં તેમાંથી આંસુ જ નીકળે છે !\nદુર્ગેશ : રાજા તો લક્ષ્મીપતિ છે, અને લક્ષ્મીપતિએ એવી વૈરાગ્યવૃત્તિ ધારણ કરવી ન જોઈએ.\nકમલા : અને હવે તો આપ સંસારના ઊમરા પર આવી પહોંચ્યા છો. વીણાવતીદેવીને સૌભાગ્ય અર્પણ થતું જોવાની અમારી ઉત્કંઠા હવે રોકી શકાતી નથી.\nજગદીપ : મારી પ્રિય માતાના અવસાન પછી તરત લગ્નોત્સવ રચવાની મને ઇચ્છા થતી નથી, પણ વીણાવતીને આવા સંજોગોમાં અસહાય અવસ્થામાં રહેવા દેવી એ ઉચિત નથી. અહીંથી જઈ એને આજે નગરમાં તેડી લાવીશ. રાણી લીલાવતી પાસે અમારે બન્નેએ જઈ એમનો આશીર્વાદ માગી લેવો, અને પછી લગ્ન ક્રિયા કરવી, એવી મારી ધારણા છે. ભગવન્તે સંમતિ દર્શાવી છે.\nદુર્ગેશ : તમે પાછા આવો ત્યાં સુધીમાં અમે ભગવન્તને તથા શ્રીમતીને મળી એ ધારણા પૂર્ણ કરવાની તૈયારી કરીશું.\n[બન્ને જાય છે.]\n"https://gu.wikisource.org/w/index.php?title=રાઈનો_પર્વત/અંક_સાતમો/_પ્રવેશ_૪_થો&oldid=51856" થી મેળવેલ\nઆ પાનામાં છેલ્લો ફેરફાર ૩૧ જાન્યુઆરી ૨૦૧૬ના રોજ ૦૭:૩૦ વાગ્યે થયો.


ઈતિહાસ બનશે જમ્મુ-કાશ્મીરનો ઝંડો, હવે સચિવાલય પર લહેરાશે ત્રિરંગો | CN24NEWS\nHome દેશ ઈતિહાસ બનશે જમ્મુ-કાશ્મીરનો ઝંડો, હવે સચિવાલય પર લહેરાશે ત્રિરંગો\nઈતિહાસ બનશે જમ્મુ-કાશ્મીરનો ઝંડો, હવે સચિવાલય પર લહેરાશે ત્રિરંગો\nજમ્મુ-કાશ્મીરમાંથી કલમ 370 હટાવ્યા બાદ શ્રીનગરના સચિવાલયમાંથી રાજ્યનો ધ્વજ હટાવવામાં આવ્યો છે. હવે ત્યાં રાષ્ટ્રધ્વજ ત્રિરંગો લહેરાઇ રહ્યો છે. ગયા અઠવાડિયા સુધી, બંને ધ્વજ એક સાથે લગાવવામાં આવ્યા હતા.\nસ્થાનિક અધિકારીઓએ જણાવ્યું હતું કે હવે તમામ સરકારી કચેરીઓ પર ત્રિરંગો લગાવાશે. સંસદે જમ્મુ-કાશ્મીરમાંથી કલમ 370 હટાવી દીધી છે. આ અંતર્ગત રાજ્યને જે વિશેષાધિકારો અપાયા હતા તે નાબૂદ કરવામાં આવ્યા છે.\nસરકારી મકાનો પર તિરંગો લહેરાશે\nજમ્મુ-કાશ્મીરનું પોતાનું બંધારણ, ધ્વજ અને દંડ સંહિતા છે. પરંતુ કલમ 370 ના હટાવ્યા બાદ હવે ભારતીય બંધારણ પણ ત્યાં લાગુ થશે. સરકારી મકાનો પર તિરંગો લહેરાવવામાં આવશે અને ભારતીય દંડ સંહિતાનું પાલન કરવામાં આવશે. અગાઉ, બહારના વ્યક્તિ દ્વારા જમીન ખરીદવા પર પ્રતિબંધ પણ હતો. આ જોગવાઈ પણ સમાપ્ત થઈ ગઈ છે.\nવિધાનસભાનો કાર્યકાળ6નહીં પરંતુ5વર્ષનો\nકેન્દ્રની નરેન્દ્ર મોદી સરકારે જમ્મુ-કાશ્મીર અને લદ્દાખને બે અલગ કેન્દ્ર શાસિત પ્રદેશોમાં વહેંચી દીધા છે. કલમ 370 ના હટાવ્યા બાદ જમ્મુ-કાશ્મીરનું સ્વરૂપ સંપૂર્ણ બદલાઈ ગયું છે. વર્તમાન જમ્મુ-કાશ્મીર રાજ્યના રાજ્યપાલ હવે જમ્મુ-કાશ્મીરના કેન્દ્ર શાસિત પ્રદેશ અને લદ્દાખના કેન્દ્ર શાસિત પ્રદેશના લેફ્ટનન્ટ ગવર્નર રહેશે. વિધાનસભાનો કાર્યકાળ6નહીં પરંતુ5વર્ષનો રહેશે.\nકલમ 370 હટાવવી પડકારરૂપ\nકલમ 370 હટાવવી કેન્દ્ર સરકાર માટે એક પડકાર સમાન હતું. જો કે, સુરક્ષા વ્યવસ્થાને ધ્યાને રાખતા ઘાટીમાં 35 હજારથી વધુ સુરક્ષા બળો ગોઠવવામાં આવ્યા છે. જો કે, કલમ 370 હટાવી લેવાયાના3અઠવાડીયા બાદ કેટલાક વિસ્તારોમાં કરફ્યુ ઓછો કરવામાં આવ્યો છે. લોકોની અવર જવર રસ્તાઓ પર પહેલાની જેમ શરૂ થઇ છે. વિદ્યાર્થીઓ સ્કૂલ અને કોલેજ જઇ રહ્યા છે અને સરકારી ઓફીસોમાં પણ કામકાજ ફરી શરૂ થયું છે.\nકેન્દ્રશાસિત પ્રદેશ બનવાથી વિકાસ વધશે\nજમ્મુ-કાશ્મીરને કેન્દ્રશાસિત પ્રદેશ બનાવવાથી સાચો વિકાસ હવે જ થઇ શકશે તેવું દ્રઢ પણ બધાએ માનવું પડશે. લદ્દાખમાં બૌદ્ધ અને શિખની પણ વસ્તી છે અને તેઓની પણ ઘણાં સમયથી એક માંગ હતી કે લદ્દાખને યુનિયન ટેરેટરી જાહેર કરી દેવામાં આવે. તેમની માંગ પૂરી કરીને તેમને પણ લઘુમતીનો દરજ્જો પણ આપી દીધો.\nજેથી કરીને સરકારી નોકરીઓમાં પણ તેમને લાભ થશે. જમ્મુ અને કાશ્મીરમાં વિધાનમંડળ રાખવામાં આવ્યું છે. પરંતુ તેઓ ઉપરાજ્યપાલની અંતર્ગત કામ કરશે. આથી હવે કેન્દ્રની તમામ સહાય સ્થાનિક નેતાઓના ઘરે કે તેમના કહેવા પ્રમાણે નહીં પરંતુ સીધી ઉપરાજયપાલના આદેશ અનુસાર લોકઉપયોગી યોજનામાં જશે. આ પગલું પણ લોકોના જીવનધોરણ ઊંચુંલાવવામાં મદદ કરશે.\nવૈશ્વિક રાજકારણમાં પડઘો પડ્યો\nકોઇએ સાચું જ કહ્યું છે કે લોકશાહીમાં પણ દેશહિત માટે કઠોર નિર્ણય લેવાની પણ સરકારે મક્કમતા રાખવી જોઇએ અને મોદી સરકારે એ સાબિત કરી દીધું છે. આ નિર્ણયથી પાકિસ્તાનના પેટમાં તેલ રેડાશે. તેમ જ મધ્યસ્થતાની શેખી મારતા અમેરિકા જેવા દેશની પણ બોલતી બંધ થઇ ગઇ છે તો POK પણ હવે ભારતનો હિસ્સો ગણી શકાશે. જેથી આગામી સમયમાં ત્યાં પણ ભારત કબ્જો કરી શકશે અને આતંકવાદી પ્રવૃતિઓ પર પણ કાબુ મેળી શકાશે.\nPrevious articleટેસ્ટ ક્રિકેટમાં રોમાંચકતા લાવવા સારી પિચો જરૂરીઃ સચિન તેંડુલકર\nNext articleસોનિયા ગાંધીએ મહારાષ્ટ્ર નેતાઓને કહ્યું બેઠક વહેંચણીને જલ્દી અંતિમ સ્વરૂપ આપો, શરૂ કરો ચૂંટણી પ્રચાર\nરાજકોટ : કાર-બાઇક વચ્ચે ગમખ્વાર અકસ્માત, એક જ પરિવારના3સભ્યોના મોત\nખરાબી આવતા મિગ 27 ક્રેશ; વિમાનને વસ્તીથી દૂર લઈ ગયો પાયલટ,...\nહાથરસના દરિંદોને બચાવવા મેદાને ઉતરશે એપી સિંહ, નિર્ભયાના દોષિયોના હતા વકીલ